title: Kalliosinisiipi

text: Naaras munii ravintokasvien lehdille ja toukat kuoriutuvat 2–3 viikkoa myöhemmin. Toukka syö lehtiä alapinnoilta aiheuttaen niihin ikkunamaisia ohentumia. Se on myrmekofiili ja täysin riippuvainen muurahaisten tarjoamasta hoivasta. Tokkavaihe kestää noin kuukauden. Laji talvehtii kotelona, mutta Keski- ja Etelä-Euroopassa sukupolvia voi olla kesän aikana kaksi.


title: Kalliosinisiipi

text: Kalliosinisiipi on ollut Suomessa rauhoitettu vuodesta 1989 alkaen Yksittäisen perhosen korvaushinta on 420 euroa.


title: Kalliosinisiipi

text: Toukan ravintokasveja ovat maksaruohot, erityisesti isomaksaruoho ("Sedum telephium") ja valkomaksaruoho ("Sedum album").


title: Notre Dame

text:
Notre Dame tai Notre-Dame (suom. "meidän rouvamme") on ranskankielinen termi, jolla katolisen kirkon yhteydessä viitataan Neitsyt Mariaan. Yleensä termillä tarkoitetaan kuitenkin Neitsyt Marian kunniaksi nimettyä rakennusta, esimerkiksi jotakin seuraavista:
Notre Dameen liittyvät läheisesti myös seuraavat:


title: Henna (nimi)

text: Henna on suomalainen naisen etunimi.


title: Henna (nimi)

text: Nimisisarusten esikoinen Henriikka on Henrikin naispuolinen vastine, siis kansallispyhimyksemme piispa Henrikin muistonimiä sekin. Nimen merkitys on epäselvä, alkuperältään se tiedetään kuitenkin muinaissaksalaiseksi. Mukaelmat Henna ja Henni ovat eläneet kansan suussa kauan ennen almanakkaan pääsyä. Toisin sanoen Henna on vanha suomalainen asu Henrika- ja Henrietta-nimistä, jotka ovat Henrikin sisarnimiä.


title: Henna (nimi)

text: Ennen vuoden 2010 almanakkauudistusta Hennan nimipäivä oli 20. tammikuuta.


title: Henna (nimi)

text: Vuoden 2009 loppuun mennessä Väestörekisterikeskuksen mukaan Suomessa on ollut kirjoilla 11 669 Henna-nimistä henkilöä, jotka kaikki ovat olleet naisia. Yli puolet heistä on syntynyt 1980- ja 1990-luvuilla.


title: King Kong

text: King Kong voi viitata seuraaviin:


title: Tarawa

text: Tarawa on atolli Kiribatissa, Tyynellä valtamerellä. Se koostuu ainakin 24 saaresta. Niistä ainakin noin kolmasosa ovat asutettuja. Suurimpiin saariin kuuluvat Bairiki, Betio ja Bonriki. Tarawan eteläisimmät saaret muodostavat yhdessä Kiribatin pääkaupungin, South Tarawan.


title: Tarawa

text:
Ensimmäinen Tarawan löytänyt eurooppalainen oli kapteeni Thomas Gilbert, joka löysi sen vuonna 1788.
Japani miehitti Tarawan toisen maailmansodan aikana. 20.-23. marraskuuta 1943 alueella käytiin niin sanottu Tarawan taistelu. Tarawan asukasluku oli noin 63 000 vuonna 2015. Suurin osa asukkaista on mikronesialaisia.


title: Kylmänkukat

text: Kylmänkukat ("Pulsatilla") ovat leinikkikasveihin kuuluva suku. Ne ovat läheistä sukua vuokoille ("Anemone"), joihin muun muassa Linné katsoi niiden kuuluvan. Kylmänkukkien noin 30 lajia ovat levinneet Pohjois-Amerikan preerioille ja Euraasian aroseuduille.


title: Kylmänkukat

text: Kylmänkukat ovat melko matalia, lähes kauttaaltaan tuuheakarvaisia ruohoja. Niiden lehdet ovat hyvin kapealiuskaiset. Suuret, nuokkuvat ja kellomaiset kukat sijaitsevat yksittäin kukkavarsissa ja ne ovat väriltään usein punavioletista tummansiniseen. Niiden terä- ja verholehdet ovat yhdistyneet pelkiksi kehälehdiksi, ja niitä on yleensä kuusi. Emiö on suurikokoinen, heteet puolestaan lyhyitä. Kukinnan jälkeen kukkaperä ja emin vartalot alkavat kasvaa huomattavasti. Siitä kehittyy koristeellinen, pitkäkarvainen siemenkota. Kylmänkukat ovat kevään ensimmäisten kukkijoiden joukossa.


title: Kylmänkukat

text:
Suomessa kasvaa luonnonvaraisena kolme lajia. Uhanalainen kangasvuokko ("P. vernalis") kasvaa Etelä-Suomen kuivilla harjukankailla. Sen suuret valkoiset kukat ovat ulkopinnaltaan punertavat. Violettikukkainen hämeenkylmänkukka ("P. patens") esiintyy hyvin harvinaisena Hämeenlinnan ympäristössä ja Karjalankannaksella. Kolmas laji on ahokylmänkukka eli etelänkylmänkukka ("P. pratensis"), jota viime vuosiin asti tavattiin vain verraten lähellä rajojemme ulkopuolella Karjalankannaksella ja Virossa. Laji on saattanut levitä maahan osittain myös innokkaiden puutarhureiden siirtämänä .
Aiemmin Suomessa esiintyi luonnonvaraisena myös lännenkylmänkukkaa ("P. vulgaris"), joka kuitenkin hävisi 1930-luvulla. Nykyisin kasvatetaan puutarhoissa useita lajeja, kuten lännen- eli tarhakylmänkukkaa ja vuorikylmänkukkaa ("P. montana").


title: Turisas

text: Turisas on muinaissuomalaisen sodanjumalan Tursaan mukaan nimetty folk metalia ja viikinkimetallia soittava yhtye, jonka perustivat Mathias Nygård ja Jussi Wickström Hämeenlinnassa vuonna 1997. Yhtyeen tyyliä kutsutaan myös ”battle metaliksi” yhtyeen debyyttialbumin nimen mukaisesti. Yhtyeen kolmas albumi "Stand Up and Fight" julkaistiin Suomessa 23. helmikuuta 2011.


title: Turisas

text: Yhtye on tunnettu viulun ja harmonikan käytöstä kansanmusiikille ominaisella tavalla.


title: Turisas

text:
Yhtye on saavuttanut suosiota erityisesti Manner-Euroopassa, jossa pohjoismainen metallimusiikki on menestynyt 2000-luvun alkuvuosina hyvin. Yhtye on käynyt tutuksi musiikkinsa lisäksi värikkäistä, soturihenkeä huokuvista esiintymisasuistaan ja rankasta show-meiningistään. Yhtyeen nimi "Turisas" perustuu Mikael Agricolan käyttämään Tursas-nimen kirjoitusmuotoon 1500-luvulta.
Kitaristi Georg Laakso joutui 31. lokakuuta 2005 Hattulassa auto-onnettomuuteen, jonka seurauksena yhtye vietti kuukausien ajan hiljaiseloa. Tapaus sai julkisuutta, koska poliisi oli käynyt kaksi kertaa onnettomuuspaikalla löytämättä maassa maannutta Laaksoa. Onnettomuuden seurauksena kitaristi halvaantui kenties loppuelämäkseen. Laakso joutui yhdeksän kuukautta myöhemmin jättämään yhtyeen raskain mielin.


title: La Congolaise

text: La Congolaise on Kongon kansallislaulu. Sen sanoitti Levent Kimbangui ja sävelsi Français Jacques Tondra. Sanoitus on ranskankielinen. La Congolaise oli kansallislauluna aluksi vuosina 1959–1969. Se otettiin uudelleen kansallislauluksi vuonna 1991.


title: Igor Larionov

text: Igor Nikolajevitš Larionov (, s. 3. joulukuuta 1960 Voskresensk, Venäjän SFNT, Neuvostoliitto) on venäläinen entinen jääkiekkoilija, olympiavoittaja ja maailmanmestari. Hän oli Neuvostoliiton maajoukkueessa kuuluisan Krutov–Larionov–Makarov-ketjun ("KLM-ketju") keskushyökkääjä. Yhdessä pitkäaikaisten puolustajiensa (Fetisov ja Kasatonov) kanssa ketju muodosti Neuvostoliiton maajoukkueeseen ns. "superviisikon" ("Punakoneen"), joka dominoi jääkiekon arvoturnauksia 1980-luvulla.


title: Igor Larionov

text: Larionov edusti Himik Voskresenskia vuosina 1977–1981, jonka jälkeen siirtyi pelaamaan Moskovan TsSKA:aan. Hän on voittanut kaksi nuorten maailmanmestaruutta, vuosina 1979 ja 1980. Olympialaisissa Larionov on saavuttanut kaksi kultaa (1984, 1988) ja yhden pronssimitalin (2002). Hän on voittanut jääkiekon maailmanmestaruuden neljä kertaa: vuosina 1982, 1983, 1986 ja 1989 sekä Kanada Cupin vuonna 1981. Lisäksi hän on voittanut Stanley Cupin kolmesti Detroitissa (1997, 1998 ja 2002). Larionov kuuluukin niihin harvoihin kiekkoilijoihin, jotka ovat voittaneet sekä maailmanmestaruuden, olympiakullan että Stanley Cupin. Lisäksi hän on voittanut myös Kanada Cupin (nykyisin maailmancup).


title: Igor Larionov

text: Larionov pelasi kaikkiaan 921 NHL-ottelua seuroinaan Vancouver Canucks (1989–1992), San Jose Sharks (1993–1995), Detroit Red Wings (1995–2000, 2000–2003), Florida Panthers (2000) ja New Jersey Devils (2003–2004). Hänen NHL-uransa kohokohta oli Stanley Cupin kolmas loppuottelu vuonna 2002, jolloin hän teki kaksi Detroitin kolmesta maalista Carolina Hurricanesia vastaan. Maaleista jälkimmäinen ratkaisi maraton-ottelun kolmannessa jatkoerässä. Samalla Larionovista tuli vanhin Stanley Cupin finaaleissa maalin tehnyt pelaaja.


title: Igor Larionov

text: Larionov oli taitava syöttelijä ja pelinrakentaja. Hänen lempinimensä olikin "Professori", ja häntä kutsuttiin kuuluisan kanadalaisen kollegansa mukaan myös "Euroopan Gretzkyksi". Larionov pelasi yleensä numerolla 8, mutta Neuvostoliiton maajoukkueessa hänen pelinumeronsa oli 11.


title: Igor Larionov

text: Larionovin NHL-uraa edelsi julkinen konflikti maajoukkueen valmentajan Viktor Tihonovin kanssa. Tihonov ei halunnut päästää pelaajiaan NHL:ään ja rajoitti muutenkin heidän henkilökohtaista vapauttaan. Konfliktin aikana Larionov joutui Länteen loikkauksen pelon vuoksi sivuun maajoukkueesta. Riita oli kuitenkin osaltaan avaamassa neuvostokiekkoilijoiden tietä ammattilaiskaukaloihin.


title: Igor Larionov

text: Loikkauksen ajankohtaan liittyvä mielenkiintoinen kuriositeetti on, että HIFK:n silloisella toimitusjohtajalla Frank Mobergilla oli kassakaapissaan sopimus Igor Larionovin kanssa. Kapuloita hänen uralleen ei kuitenkaan tahdottu laittaa oikeusteitse.


title: Igor Larionov

text: Pelaajauran jälkeen Larionov on tehnyt uraa viinikauppiaana. Näihin liiketoimiin liittyen hän teki kahden ottelun mittaisen comebackin Ruotsin kolmanneksi korkeimmalla sarjatasolla pelaavan Brunflo IF:n paidassa kaudella 2005–2006.


title: Minerva

text: Minerva, aiemmin Menerva oli roomalaisessa mytologiassa viisauden ja käsityötaidon jumalatar. Minervan nimi saattaa liittyä latinankieliseen sanaan "mens", ajatus. Minerva kuului roomalaisten vanhimpiin jumaliin, ja samaistettiin kreikkalaisen mytologian Atheneen. Minerva muodosti yhdssä Juppiterin ja Junon kanssa Capitoliumin triadin, jota kunnioitettiin kaikissa roomalaiskaupungeissa.


title: Minerva

text: Roomalaiset omaksuivat Minervan luultavasti etruskeilta, joilla oli jumalatar Menrva, joskin Varron mukaan Minerva oli sabiinilaista perua. Minerva oli käsityöläisten ja opettajien suojelusjumala, ja hänen pääjuhlaansa Quinquatrusta juhlivat pääasiassa taiteilijat ja käsityöläiset. Minerva Medican ominaisuudessa Minerva oli myös lääkärien jumalatar, jolla oli temppeli Esquilinus-kukkulalla. Rooman suojelusjumalattarena Minervalla oli päätemppeli Aventinus-kukkulalla.


title: Riippuliidin

text: Riippuliidin on purjesiipinen jäykkärunkoinen painopisteohjattu lentolaite, jossa lentäjä tyypillisesti riippuu valjaiden avulla ja ohjaa trapetsiputkesta painopistettään liikuttelemalla liitimen kulkua. Riippuliitimessä riiputaan lennon aikana vaaka-asennossa valjaissa ja jalat laitetaan vetoketjulla suljettavaan pussiin suojaan ilmavirralta.


title: Riippuliidin

text: Liidin on tavallisimmin laattojen avulla jäykistettyä tekstiiliä ja runko usein alumiiniputkea tai aerodynaamisesti muotoiltua profiilia. Myös hiilikuitua käytetään joidenkin osien materiaalina. Kankaana käytetään samoja kankaita kuin purjeveneiden purjeissa.


title: Riippuliidin

text: Lähtö ja laskeutuminen tapahtuvat vastatuuleen yleensä jaloin. Riippuliidintä voidaan hinata korkealle eri tavoin tai lähtö voi tapahtua korkealta paikalta juosten. Suomessa yleisin hinaustapa on kääntöpyörähinaus. Siinä 300–1 000 metriä pitkä naru kulkee kääntöpyörän kautta. Toisessa päässä on auto, moottorikelkka tai mönkijä. Toinen pää kiinnitetään riippuliitovaljaisiin. Riippuliidin vedetään narun pituudesta riippuen satojen metrien korkeuteen.


title: Riippuliidin

text: Taitava riippuliitäjä voi pysytellä ilmassa jopa useita tunteja hyödyntäen nousevia ilmavirtauksia. Riippuliidon vapaan matkan ennätys Suomessa on 309 kilometriä.


title: Riippuliidin

text: Riippuliitovälineet ja -menetelmät ovat kehittyneet vuosikymmenien aikana huimasti. Odottamattomien onnettomuuksien varalta valjaissa on mukana myös pelastusvarjo. Lentojen vaarallisuus riippuu siitä, milloin ja kuinka lentää.


title: Riippuliidin

text: Riippuliitokoulutus on Suomessa korkeatasoista. Kursseja järjestetään ympäri Suomen sekä kesällä että talvella. Kurssin hinta on noin tuhat euroa. Kurssin suoritettuaan saa pilotin kelpoisuuden ja voi lentää ilman opettajan valvontaa.


title: Miloš Forman

text: Miloš Forman, aik. Jan Tomáš Forman (18. helmikuuta 1932 Čáslav, Tšekkoslovakia – 13. huhtikuuta 2018 Danbury, Connecticut, Yhdysvallat) oli tšekkiläinen Yhdysvaltoihin emigroitunut elokuvaohjaaja ja -käsikirjoittaja. Forman kuului merkittävimpiin ja menestyneimpiin tšekkoslovakialaisen elokuvan uuden aallon ohjaajiin. Formanin ohjaamat elokuvat keräsivät yhteensä 33 Oscar-ehdokkuutta ja voittivat 13 Oscar-palkintoa.


title: Miloš Forman

text: Formanin vanhemmat olivat juutalainen isä ja protestanttinen äiti. Hänen vanhempansa kuolivat toisen maailmansodan aikaan Auschwitzissa: isä pidätettiin tämän vastarintatoiminnan ja äiti salakuljetuksen takia.


title: Miloš Forman

text: Forman haaveili jo nuorena elokuvien teosta ja hakeutui Prahan elokuva-akatemiaan. Opiskelijaelämää väritti turhauttava taistelu taidebyrokraattien kanssa. Toisaalta hän tutustui Václav Haveliin ja Milan Kunderaan. Forman nousi tšekkiläisen uuden aallon mestariksi.


title: Miloš Forman

text: Neuvostoliiton miehittäessä Tšekkoslovakian vuonna 1968 Forman oli Pariisissa neuvottelemassa ensimmäisen amerikkalaisen elokuvansa ohjaamisesta. Formanin työnantaja, tšekkiläinen studio, erotti hänet väittäen hänen lähteneen maasta ilman lupaa. Forman muutti New Yorkiin, Yhdysvaltoihin. Siellä hän toimi Columbian yliopiston elokuvataiteen osaston professorina. Hänen oppilaanaan oli muun muassa James Mangold, joka oli pyytänyt häneltä käsikirjoitusapua.


title: Miloš Forman

text: Forman aloitti ohjaajanuransa uudessa kotimaassaan, ja vuonna 1975 hänen Ken Keseyn kirjaan perustuva elokuvansa "Yksi lensi yli käenpesän" sai viisi Oscar-palkintoa. Vuonna 1977 hänestä tuli Yhdysvaltain kansalainen.


title: Miloš Forman

text: Forman palasi synnyinmaahansa kuvaamaan Peter Shafferin näytelmään perustuvaa Mozart-muotokuvaa "Amadeus" (1984) totalitaarisen kommunistihallinnon pitäessä Tšekkoslovakiaa edelleen otteessaan. Yleisö- ja arvostelumenestykseksi muodostunut "Amadeus" hyödyntää vanhan Prahan maisemia niin taitavasti, että kaupunkimiljöö on elokuvassa melkeinpä tärkeimmässä sivuosassa.


title: Miloš Forman

text: Forman osallistui vuonna 1997 Karlovy Varyn kansainvälisille elokuvajuhlille. Kesällä 2008 hän oli yksi Sodankylän elokuvajuhlien päävieraista.


title: Miloš Forman

text: Sosialismin kaaduttua ensimmäinen Formanin kotimaassaan ohjaama tšekkielokuva "A Walk Worthwhile" sai ensi-iltansa Karlovy Varyssa vuonna 2009. Elokuva on taltiointi oopperasta, jonka Forman on ohjannut Tšekin kansallisteatterille. Musiikkikomedia kertoo eroa tekevästä pariskunnasta, joka saa tietää, että jos heillä olisi lapsi, tämä saisi miljoonaperinnön.


title: Miloš Forman

text: Forman oli vuosina 1958–1962 naimisissa näyttelijä-kirjailija Jana Brejchován ja vuosina 1964–1999 näyttelijä Vera Kresadlován kanssa ja heillä on kaksi poikaa, Petr ja Matěj.


title: Miloš Forman

text: Forman oli kolmannen kerran naimisissa vuodesta 1999 Martina Formanin kanssa ja heillä on kaksoispojat, Andrew ja James (s. 1999).


title: Sukellus

text: Sukellus on veden alla tapahtuvaa liikkumista. Vapaasukellus tapahtuu sukeltajan keuhkojen varassa, ilman hengityslaitteita. Käytössä voi olla kuitenkin muita apuvälineitä, kuten esimerkiksi räpylät ja silmikko. Laitesukellus puolestaan tapahtuu sukelluslaitetta hyödyntäen. Pintasukelluksessa eli snorklauksessa hengitetään hengitysputken avulla.


title: Sukellus

text: Laitesukeltajista on käytetty puhekielistä ilmausta "sammakkomies", mikä johtuu räpylöistä. Nimitys esiintyy edelleen esimerkiksi sanomalehtikirjoittelussa, joskin lienee harvinaistunut.


title: Sukellus

text: Laitesukelluksessa käytetään sukelluksen aikana yleensä yhtä tai kahta selässä kannettavaa 6-15 litran vetoista yleensä teräksestä tai alumiinista valmistettua 200-300 ilmakehän paineeseen paineistettua sukelluskaasusäiliötä, jotka yleisimmin sisältävät paineistettua ilmaa. Yleensä sukeltaminen tapahtuu pareittain turvallisuussyistä. Sukelluksen pituus vaihtelee, yleisimmin harrastesukelluksessa sukellusaika on noin 45 minuuttia sukelluksen syvyydestä, veden lämpötilasta ja sukelluskohteesta riippuen. Sukellusaikaa rajoittavat mm. käytettävissä olevan hengityskaasun määrä ja ylipaineeseen liittyvä sukeltajantaudin riski. Laitesukellus vaatii sukelluskurssin käymisen turvallisuuden ja vakuutusturvan vuoksi. Lainsäädännössä harrastesukeltamisen koulutuksesta ei kuitenkaan ole säädöksiä.


title: Sukellus

text: Vapaasukellusta ovat ammatikseen tehneet erityisesti helmenkalastajat ja sientenkerääjät. Nykyään vapaasukellus on kasvattanut suosiotaan urheilulajina. Vaikka keuhkoissa typpeä on vähän, liukenee sitä paineen vaikutuksen alla vereen jonkin verran. Suurissa syvyyksissä typpikertymää ehtii tulla niin paljon, että sukeltajantauti on mahdollista saada. Hukkumisriskin takia yksin ei saa koskaan sukeltaa.


title: Sukellus

text: Vapaasukelluksessa on useita eri luokkia, jossa kilpaillaan ja rekisteröidään ennätyksiä. Mm. Pituussukellus vaakasuunnassa (dynamic apnea), Pituussukellus syvyyssuunnassa ilman apuvälineitä (constant weight) ja hengenpidätys kasvot vedessä (static apnea). Lisäksi on erilaisia syvyyssuunnassa apuvälinein tehtäviä luokkia, joista osassa ei kilpailla.


title: Sukellus

text: Ihminen on kehittänyt sukelluskelloja sekä sukellusveneitä vaativampiin sukellustarkoituksiin.


title: Sukellus

text: Vesielämään sopeutuneet nisäkkäät, mm. hylkeet, merileijonat ja valaat, voivat sukeltaa huomattavasti pidempiä aikoja kuin ihminen. Näille nisäkkäille on kehittynyt monenlaisia sopeutumia, jotka takaavat hapen riittävyyden pinnan alla. Sukeltavien nisäkkäiden veressä on suurempi hemoglobiini kuin ihmisellä, joten ne pystyvät säilömään enemmän happea veressä. Sukeltavien nisäkkäiden lihaksissa on myös paljon myoglobiinia, joka säilöö happea lihaskudoksessa.


title: Sukellus

text: Paine, apnea ja vesi aktivoivat myös sukellusrefleksin voimakkaaksi. Nisäkkäät pyrkivät minimoimaan hapenkulutuksen sukelluksen aikana. Sukeltaessa sydämen lyöntitiheys pienenee ja verenkierto ohjataan ainoastaan välttämättömiin elimiin, kuten aivoihin.


title: Sukellus

text: Sukellusseurat ovat yksi tapa tutustua sekä laite- että vapaasukellukseen. Seurat ovat yleensä rekisteröityjä yhdistyksiä ja kouluttavat uusia sukeltajia joko CMAS- tai NAUI -järjestöjen koulutusohjelmien mukaan. Toiminta perustuu lähes kokonaan vapaaehtoistyöhön, periaatteena onkin suomessa uusien sukelluskavereiden kouluttaminen eikä niinkään kaupallinen toiminta. Kaupallista koulutusta järjestävät PADI-organisaatioon kuuluvat kouluttajat ja sukelluskeskukset, jotka ovat virkistyssukelluspalveluja tarjoavia yrityksiä.


title: Sukellus

text: Kurssien lisäksi järjestetään niin sanottuja introsukelluksia, sukelluskokeiluja ohjaajan valvonnassa. Introsukelluksia pidetään sekä uimahalleissa että avovedessä.


title: Sukellus

text: Pääkaupunkiseudulla toimivat ainakin Biosukeltajat ry, PSK Kupla ry, Nousu ry, Sukellusseura Calypso, Sub Aqua Club BARRACUDA ry, Sukellusseura H2O ry ja Urheilusukeltajat ry.


title: Luettelo vepsäläisistä kyläyhteisöistä

text: Tämä artikkeli on luettelo vepsäläisistä kyläyhteisöistä. Vepsäläisiä kyliä on Karjalan tasavallassa, Leningradin alueella ja Vologdan alueella Venäjällä. Luettelon lopussa on myös joitakin sellaisia vepsänkielisiä paikannimiä, jotka eivät ole kylien nimiä.


title: Luettelo vepsäläisistä kyläyhteisöistä

text: Vepsäläiset ovat jakaantuneet kolmeen ryhmään, jotka ovat "äänisvepsäläiset", "ojatti-" eli "keskivepsäläiset" ja "etelävepsäläiset".


title: Luettelo vepsäläisistä kyläyhteisöistä

text:
Luettelossa vepsäläiskylät on jaoteltu sen mukaan, mihin piiriin ne kuuluvat.
Vepsäläisten asuttamaa aluetta kutsutaan vepsän kielessä nimellä "Bepsanma" tai "Vepsänma", suomeksi se on "Vepsä" ja venäjäksi "Земля вепсов" ("Zemlja vepsov"). Kaupungeista Lotinapellon () nimi on vepsäksi "Püud" ja Petroskoin () joko "Zavodad" tai "Lidn".


title: Luettelo vepsäläisistä kyläyhteisöistä

text: Seuraavilla järvillä on vepsänkieliset nimet:


title: Luettelo vepsäläisistä kyläyhteisöistä

text: Seuraavilla joilla on vepsänkieliset nimet:


title: Flea

text: Flea (oikealta nimeltään Michael Peter Balzary, s. 16. lokakuuta 1962 Melbourne, Australia) on yhdysvaltalais-australialainen muusikko. Hänet tunnetaan parhaiten Red Hot Chili Peppersin basistina. Flea on yksi maailman arvostetuimmista basisteista.


title: Flea

text: Balzary tunnetaan villistä käytöksestään lavalla, useista bassosooloistaan sekä paljon käyttämästään bassonsoittotyylistä, ”släppäyksestä”, jossa kieleen isketään peukalolla. Flea on hyvin tärkeä osa Red Hot Chili Peppersin ainutlaatuista soundia. Lisäksi hän on soittanut muun muassa Jane’s Addictionissa ja vieraillut toisten muusikoiden levyillä. Basson lisäksi hän soittaa trumpettia (myös Red Hot Chili Peppersin julkaisuilla) ja myös taustalaulaa joissakin kappaleissa. Hän on myös näytellyt sivurooleissa useissa elokuvissa, kuten "Paluu tulevaisuuteen" -elokuvissa.


title: Flea

text: Flea syntyi Melbournessa, Australiassa 16. lokakuuta 1962. Hänen isänsä, Mick Balzary, oli innokas kalastaja, joka veikin hänet usein kalastamaan. Flean perheeseen kuuluivat isä Mickin lisäksi äiti Patricia ja sisko Karen. Kun Flea oli viisivuotias, hänen perheensä muutti Ryeen, New Yorkiin. Hänen vanhempansa erosivat vuonna 1971 ja hänen isänsä palasi takaisin Australiaan. Flea ja muu perhe jäivät Yhdysvaltoihin. Flean äiti meni pian uusiin naimisiin. Perhe muutti uudestaan, tällä kertaa Los Angelesiin, Kaliforniaan.


title: Flea

text: Flean isäpuoli oli jazz-muusikko, joka oli aloittelemassa uraansa. Flea seurasikin isäpuolensa viikoittaisia harjoituksia. Hänen isäpuolensa oli kuitenkin myös ”aggressiivinen alkoholisti”, joka joutui joskus jopa ammuskeluihin poliisien kanssa. Selviytyäkseen vanhempiensa, etenkin isäpuolen, aiheuttamista vaivoista Flea alkoi käyttää päihteitä. Hän alkoi kokeilla kannabista 13-vuotiaana, jolloin hän aloitti myös päivittäisen tupakoinnin.


title: Flea

text: Flea kävi Fairfax High Schoolia, missä hän oli eräänlainen hylkiö musiikkimakunsa takia. Suurin osa muista oppilaista oli kiinnostuneita diskomusiikista. Flea puolestaan piti jazz-artisteista, kuten Miles Davisista ja Dizzy Gillespiestä. Flean ensimmäinen instrumentti oli rummut, mutta pian hän vaihtoi trumpettiin. Koulupäivän jälkeen hän vietti aikansa usein kuunnellen Gillespien levyjä. Ahkeran trumpetin soiton ansiosta hän pääsi jopa Los Angeles Junior Philharmonic Orchestraan.


title: Flea

text: Flea tapasi Anthony Kiedisin ensimmäistä kertaa vuoden 1977 lopulla, jolloin Flea kiusasi Kiedisin silloista parasta kaveria nimeltä Tony Sherr. Kiedis tuli auttamaan Tonya, jolloin Flea ja Kiedis joutuivat melkein tappeluun. Pian he kuitenkin ystävystyivät. Kaksikko joutui usein hankaluuksiin ilkeiden temppujensa takia. Pian hän sai lempinimensä ”Flea” (”kirppu”), jolla hänet ehkä tunnetaan parhaiten. Hän sai nimen, koska hän ja kaverinsa pelleilivät ja kutsuivat toisiaan sarjakuvatyylisillä nimillä.


title: Flea

text: Flean selvän musikaalisuuden johdosta häntä pyydettiin mukaan yhtyeeseen nimeltä "Anthym". Yhtyeen jäseninä olivat Hillel Slovak (kitara), Jack Irons (rummut) ja Alain Johannes (laulu ja kitara). Flean soittimena oli basso, mutta hän ei ollut sitä ennen eläessään soittanut bassoa. Niinpä Slovak opetti hänelle bassonsoittoa ja tutustutti hänet rock-musiikkiin. Muutaman kuukauden kuluttua hän oli jo kuitenkin kehittänyt oman soittotyylinsä, mistä hän myöhemmin tuli kuuluisaksi.


title: Flea

text: Yhtye alkoi saada keikkakutsuja klubeille, muttei yhtään suurta esitystä. Kiedis oli kuitenkin aina seuraamassa Anthemin esityksiä ja pian hänestä tuli yhtyeen esittelijä. Aluksi hän lausui jonkin vitsin tai runon, minkä jälkeen hän kutsui yhtyeen lavalle.


title: Flea

text: Vuonna 1982 Flea liittyi punk-yhtyeeseen nimeltä Fear. Vuonna 1984 hän sai pienen roolin elokuvasta Suburbia. Samana vuonna, Flean jätettyä Fear-yhtyeen, Johnny Rotten pyysi häntä yhtyeeseensä Public Image Limited. Flea kuitenkin kieltäytyi, koska hän halusi olla samassa yhtyeessä ystäviensä kanssa. Hillel Slovak, Anthony Kiedis ja Jack Irons olivat perustaneet yhtyeen nimeltä Tony Flow and the Miraculous Masters of Mayhem. Yhtyeen saatua levytyssopimuksen sen nimi muutettiin Red Hot Chili Peppersiksi. Slovak ja Irons kuitenkin siirtyivät toiseen yhtyeeseen nimeltä What Is This.


title: Flea

text: Flea on yhtyeen alkuperäinen basisti ja on ainoa jäsen, joka ollut tauotta yhtyeessä. Yhtyeen alkuajoista asti Flea on eronnut tyypillisistä basisteista bassolinjoillaan, jotka yhdistelevät mm. funk - ja punk-musiikin tyyliä. Bassolinjat ovat useissa kappaleissa eri rytmissä kitarakuvioiden kanssa, joka tekee niistä helposti erottuvan. Flealla on useita improvisoituja ja sävellettyjä bassosooloja, joita kuultavissa yhtyeen albumeilla ja live-esityksissä. Toisinaan tällä on myös bassointroja, tai muita välikkeitä jossa Flea soittaa melodiaa. Flea käyttää satunnaisesti efektejä soittaessaan, eritoten albumilla "One Hot Minute".


title: Flea

text: Albumilla "Blood Sugar Sex Magik" Flea jätti slap-basson vähemmälle ja keskittyi enemmän melodisempaan ja yksinkertaisempaan bassonsoittoon, edellisistä neljästä albumista poiketen. Flea on kuitenkin kyseisen albumin jälkeen käyttänyt molempia tekniikkoja. Flean on kuultu soittavan joitakin kappaleita plektralla, mm. "Don't Forget Me" ja "The Zephyr Song".


title: Flea

text: Bassonsoiton lisäksi Flea on myös laulanut taustalauluja useisiin kappaleisiin, kuten "Sir Psycho Sexy". Albumilla "One Hot Minute" tämä laulaa kappaleen "Pea", sekä kappaleen "Deep Kick" loppuosan päävokaalit. Lisäksi Flea soittaa trumpettia, perkussiosoittimia ja koskettimia, myös yhtyeen tuotantoon (mm. "Breaking the Girl", "Apache Rose Peacock" ja "Mellowship Slinky in B Major").


title: Flea

text: Flean lavaesiintymiseen kuuluu erikoiset tanssiliikkeet ja huudahtelut. Useissa 2010-luvun esiintymisissä hän kävellyt käsillään lavan poikki ennen "encore"-kappaleita. Flea, Kiediksen tapaan, esiintyy usein ilman paitaa, mutta silloin tällöin pukeutuu myös räikeisiin vaatteisiin. Flea satunnaisesti keskustelee yleisön kanssa, jopa enemmän mitä Kiedis. Flean yhtyeeseen asettama panos onkin yksi yhtyeen valttikorteista ja niin ikään tavaramerkki.


title: Flea

text: Flea on joutunut ottamaan johtajan roolin useaan otteeseen yhtyeessä, muiden ollessa siihen kykenemättömiä. Hän erotti Kiedisin vuonna 1986 yhtyeestä hänen huumeriippuvuutensa vuoksi, ja antoi hänelle kuukauden aikaa tulla selväksi minkä aikana Kiedis raitistui ja palasi yhtyeeseen. Albumilla "One Hot Minute" hän otti enemmän vastuuta sanoituksista Kiedisin uusiutuneen huumeriippuvuuden takia. Hän kirjoitti suurimman osan kappaleista "Transcending" ja "Deep Kick", ja kappaleen "Pea" Flea sävelsi, sanoitti ja esitti itse.


title: Flea

text: Kitaristi Dave Navarron saatua potkut yhtyeestä Fleakin harkitsi eroamista, jota oli jo harkinnut Slovakin kuoltua yliannostukseen. Tämä muutti mielensä John Fruscianten palattua yhtyeeseen Flean pidettyä säännöllisesti yhteyttä Fruscianteen. Yhtye pääsi pian soiton makuun Fruscianten parissa, vaikkakin albumin "By the Way" nauhoituksissa Flean ja Fruscianten välille syntyi pientä riitaa. Albumin "Stadium Arcadium" nauhoitukset kuitenkin sujuivat Flean mukaan mallikkaasti.


title: Flea

text: Kiedis on saanut inspiraation joihinkin kappaleisiin Fleasta, kuten "Jungle Man" ja "Me and My Friends". Flea on kertonut, että hänen lempikappaleensa yhtyeeltä on "Yertle the Turtle".


title: Flea

text: Flea meni ensimmäisen kerran naimisiin vuonna 1985 Loesha Zeviarin kanssa, jonka nimi on tatuoitu Flean vasempaan rintaan. Vuonna 1988 heille syntyi tytär nimeltä Clara. Clara esiintyi Red Hot Chili Peppersin kappaleen ”Aeroplane” musiikkivideolla ja on suunnitellut yhtyeen fanitavaroita. Flea on myöhemmin mennyt naimisiin malli Frankie Rayderin kanssa. Hänellä on Rayderin kanssa yksi lapsi nimeltä Sunny Bebop.


title: Flea

text: Flea on yhdessä Kiedisin kanssa innokas Los Angeles Lakers -koripallojoukkueen fani. Hän on esiintynyt joissain yhtyeen esityksissä yllään Lakersin pelipaita.


title: Flea

text: Vuonna 2009 Flea perusti yhtiön nimeltä "Fleabass". Yhtiön tavoitteena on tuottaa nuorille ihmisille korkealaatuisia bassoja kohtuullisin hinnoin. Fleabass-yhtiö vie bassoja yli kolmeenkymmeneen maahan.


title: Flea

text: Red Hot Chili Peppersin kanssa


title: Flea

text: Jane’s Addictionin kanssa


title: Flea

text: The Mars Voltan kanssa


title: Flea

text: Rocketjuice and the Moonin kanssa


title: Flea

text: Silverlake Conservatory of Music on itäisessä Los Angelesissa sijaitseva oppilaitos, jossa on 600 oppilasta. Se on Flean ja hänen ystäviensä Pete Weissin ja Keith Barryn yhdessä perustama ja alussa myös täysin Flean rahoittama. Flea korostaa, ettei se ole mikään ”rokkikoulu”, vaan siellä saa koulutusta useissa eri instrumenteissa, eli että se on kunnon konservatorio. Keikkatauoilla Flea opettaa Silverlakessa myös itse.


title: NEO

text: NEO tai "neo" voi tarkoittaa seuraavia:


title: Melissos

text: Melissos (, s. noin 470 eaa.) oli kreikkalainen esisokraatikkoihin lukeutunut filosofi. Hän kuului elealaiseen koulukuntaan. Hän oli kotoisin Samokselta.


title: Melissos

text: Diogenes Laertioksen mukaan Melissos ei ollut ainoastaan ajattelija, vaan myös poliittinen johtaja kotikaupungissaan. Hän komensi myös laivastoa, joka puolusti kaupunkia ateenalaisia vastaan vuonna 422 eaa. Diogenes sanoo hänen olleen Parmenideen ja Herakleitoksen oppilas.


title: Melissos

text: Melissoksen töistä on olemassa Simplikioksen säilyttämiä katkelmia, sekä Aristoteleen antama todistus. Melissos puolusti teoksissaan Parmenideen oppeja. Ne oli kirjoitettu joonialaisella kreikan murteella, ja koostuivat pitkistä argumentaatioketjuista. Melissos sanoi olemisen olevan ikuista. Sillä ei voinut olla alkua, koska se ei ole voinut saada alkuaan ei-olevasta (vrt. "ex nihilo nihil"), eikä myöskään olevasta. Se ei voi tuhoutua, sillä oleva ei voi tulla ei-olevaksi, ja jos siitä tulisi jokin muu oleva, se ei olisi tuhoutunut. Aristoteles jakoi myöhemmin saman ajatuksen.


title: Melissos

text: Simplikioksen mukaan ("Fysika", f. 22b) hän oli tässä asiassa eri mieltä Parmenideen kanssa erottaessaan olevan absoluuttisesti olevasta. Hän jatkaa sanomalla, että ikuisen oleminen täytyy olla rajatonta myös laajuudessa, ja siksi myös yhtä ja muuttumatonta. Kaikki muutos, oli se sitten saanut alkunsa sisäisestä tai ulkoisesta syystä, oli hänen mukaansa mahdotonta: "Yksi" oli muuttumaton sekä määrässä että laadussa. Tätä ykseyttä ei voinut myöskään jakaa, sillä kaikki jaot olisivat tarkoittaneet tyhjän olemassaoloa: mutta tyhjyys ei ole mitään, joten sitä ei ole. Hän sanoi myös olemisen olevan aineetonta, koska esimerkiksi ruumiilla olisi koko ja se koostuisi osista.


title: Melissos

text: Tässä ajattelussa on vastaavanlainen paradoksi kuin Zenonin tunnetummissa paradokseissa, sekä suuressa määrässä myös nykyisessä ajattelussa esiintyvissä paradokseissa. Paradoksi koostuu ensisijaisesti siitä, että älyn ja aistien antamat tulokset poikkeavat toisistaan täysin. Melissoksen abstraktit argumentit osoittivat, että ykseyden muutos on mahdotonta — aistit kuitenkin kertovat, että kuuma muuttuu kylmäksi, kova pehmeäksi, elävä kuolleeksi ja niin edelleen.


title: Melissos

text: Kun Zenonin ja Melissoksen ajattelua verrataan, havaitaan, että filosofinen dialektiikka oli kehittymäisillään, vaikkakaan se ei vielä ollut tietoinen omasta voimastaan. Kuitenkaan sen enempää Melissos kuin Zenonkaan ei tuntunut olevan tietoinen, että heidän argumenttejaan moneutta vastaan voitiin käyttää myös heidän esittämäänsä ykseyttä vastaan — ja näin heidän Parmenideen puolustamiseksi takomiaan aseita voitiin käyttää yhtä hyvin heitä itseään vastaan.


title: William Golding

text: William Gerald Golding (19. syyskuuta 1911 Newquay, Cornwall, Britannia – 19. kesäkuuta 1993 Perranarworthal, Cornwall, Britannia) oli englantilainen kirjailija, joka tutki teoksissaan erityisesti syyllisyyden ja kärsimyksen ongelmaa sekä käsitteli ihmisen moraalista olemusta vertauskuvallisen esitystavan keinoin. Hänen tunnetuin teoksensa on esikoisromaani "Kärpästen herra" vuodelta 1954.


title: William Golding

text: William Golding syntyi isoäitinsä kotona Newquayssa Cornwallissa. Hän vietti lapsena lomat isoäitinsä luona, mutta koti oli Marboroughissa Wiltshiressä, jossa hänen isänsä opetti luonnontieteitä paikallisessa koulussa. Isä Alec Golding oli sosialisti, joka oli suuntautunut tieteelliseen rationalismiin. William ja hänen vanhempansa veljensä Joseph kävivät samaa koulua, jossa isä oli opettajana. Isä jäi eläkkeelle 1905. Äiti Mildred Golding kannatti suffragettien maltillista siipeä. Vuonna 1930 Golding aloitti opinnot Oxfordin yliopiston Brasenose Collegessa, jossa hän opiskeli luonnontieteitä kaksi vuotta ennen kuin siirtyi englantilaiseen kirjallisuuteen. Hän suoritti Bachelor of Arts -tutkinnon kesällä 1934, ja myöhemmin samana vuonna Macmillanin kustantamo julkaisi hänen ensimmäinen kirjansa "Poems", jonka julkaisuun hän sai apua opiskelutoveriltaan Adam Bittlestonilta. Golding oli eläinten oikeuksien puolustaja.


title: William Golding

text: Golding avioitui Ann Brookfieldin kanssa 1939, ja he saivat kaksi lasta, Judyn ja Davidin. Hän muutti vaimonsa kanssa 1985 Cornwalliin Perranarworthaliin lähelle Truroa, missä hän kuoli kahdeksan vuoden kuluttua. Häneltä jäi muinaiseen Delhiin sijoittuva julkaisematon käsikirjoitus "The Double Tongue", jonka luonnoksesta muokattu versio julkaistiin hänen kuolemansa jälkeen.


title: William Golding

text: Toisessa maailmansodassa Golding palveli Britannian kuninkaallisessa laivastossa. Hän oli mukana muun muassa saksalaisten ylpeyden "Bismarckin" upottamisessa. Hän osallistui myös Normandian maihinnousuun johtamassaan maihinnousualuksessa ampumalla savuraketteja rannalle ja samana syksynä laivastotaisteluun Walcherenissa, jossa 23 hävittäjäalusta 24:stä upotettiin. Sodan päättyessä Golding oli ylennyt merivoimien luutnantiksi. Rauhan tultua hän palasi opetustyöhön ja kirjoittamaan, mutta sotakokemukset muuttivat hänen suhtautumistaan ihmiseen; hän näki ihmisten hyvin pimeän ja pahan puolen.


title: William Golding

text: Syyskuussa 1953 Golding lähetti käsikirjoituksen lontoolaiselle Faber & Faber -kustantamolle. Käsikirjoitusta ei aluksi hyväksytty, mutta yrityksen uusi kustannustoimittaja Charles Monteith kannatti sen julkaisemista. Hän halusi tekstiin muutamia poistoja, ja romaani ilmestyi syyskuussa 1954 nimellä "Lord of the Flies" (suom. "Kärpästen herra"). Sitä seurasi pian uusia teoksia, kuten "Perilliset", "Pincher Martin" ja "Vapaa putoaminen".


title: William Golding

text: Julkaisumenestyksen myötä Golding saattoi vetäytyä opettajan virasta Bishop Wordsworthin koulusta vuonna 1961, ja hän vietti vuoden Yhdysvalloissa Hollinsin yliopistossa lähellä Roanokea Virginiassa. Muutettuaan vuonna 1958 Salisburystä lähellä olevaan Bowerchalkeen hän tutustui samassa kylässä asuneeseen James Lovelockiin, jonka kanssa hän harrasti kävelyretkiä. Kaksikko keskusteli Lovelockin hypoteesista, jonka mukaan elämä maapallolla toimii ikään kuin yhtenä eliönä. Golding ehdotti teorialla nimeä muinaiskreikkalaisten taruston Gaia-jumalattaren mukaan.


title: William Golding

text: Vuonna 1970 Golding oli ehdokkaana Kentin yliopiston kansleriksi, mutta valituksi tuli liberaalipuolueen johtaja Jo Grimond.


title: William Golding

text: Golding sai James Tait Black Memorial Prize -palkinnon vuonna 1979, Booker-palkinnon vuonna 1980 ja vuonna 1983 hänet palkittiin Nobelin kirjallisuuspalkinnolla. Hän sai ritarin arvon kuningatar Elisabet II:lta vuonna 1988.


title: William Golding

text: Esikoisromaanin "Kärpästen herran" lisäksi Goldingin teoksista on suomennettu muun muassa "Vapaa putoaminen", "Näkyvä pimeys", "Perilliset" sekä trilogia "Merimatka", "Laskusilta" ja "Laiva tulessa". Golding sai Nobelin kirjallisuuspalkinnon vuonna 1983. Lautakunnan perustelu palkinnon myöntämiselle oli: ”romaaneista, jotka teräväkatseisella realistisella kerronnallaan ja tarinan monipuolisuudella ja yleismaailmallisuudella valaisevat nykymaailman ihmisen elämää”. Booker-palkinnon Golding sai 1980 romaanistaan "Merimatka" ("Rites of Passage").


title: William Golding

text: Teokset "Rites of Passage", "Close Quarters" ja "Fire Down Below" muodostavat trilogian "To the Ends of the Earth". David Attwood on ohjannut televisiolle trilogiaan pohjautuvan minisarjan "To the Ends of the Earth" (2005). "Kärpästen herran" pohjalta on tehty kaksi elokuvaa: Harry Hookin ohjaus vuodelta 1990 ja Peter Brookin ohjaus vuodelta 1963.


title: William Golding

text: Golding luokitellaan fiktiiviseksi kirjailijaksi huolimatta viittauksista klassiseen kirjallisuuteen, mytologiaan ja kristilliseen symboliikkaan. Kuitenkin hänen teoksensa sijoittuvat usein suljettuihin yhteisöihin kuten saarille, kyliin, luostareihin, metsästäjiin, laivoihin merellä tai faaraon hoviin. "Perilliset" (1955) sijoittuu esihistoriaan. Romaani "The Spire" (1964) kuvaa keskiaikaisen katedraalin valmistumista. Romaanissa "Pincher Martin" keskittyy merimiehen viimeisiin hetkiin Pohjois-Atlantilla sen jälkeen, kun hänen laivaansa on hyökätty. Romaanissa "Pyramidi" (1967) hän nivoo yhteen kolme tarinaa 1920-luvun Englannista. "The Scorpion God" (1971) sisältää kolme pienoisromaania, "Clonk,Clonk", joka kertoo esihistoriallisesta metsästäjäheimosta Afrikassa, ja muinaisen Egyptin hovista (´'The Scorpion God') ja Rooman keisarista ('Envoy Extraordinary'). Viimeinen on työstetty uudelleen näytelmästä "The Brass Butterfly" (1958). Goldingin myöhempiä romaaneja ovat: "Näkyvä pimeys" ("Darkness Visible", 1979), "Paperimiehet" ("The Paper Men", 1984) ja historiallinen meritrilogia "To the Ends of the Earth", joka koostuu teoksista "Merimatka" ("Rites of Passage", 1980), "Laskusilta" ("Close Quarters", 1987) ja "Laiva tulessa" ("Fire Down Below", 1989).


title: Supremum

text: Järjestetyn joukon T osajoukon S supremum eli pienin yläraja on joukon T alkio, joka on pienin kaikista osajoukon S kaikkia alkioita suuremmista tai yhtä suurista alkioista. Joukon S supremum ei siis välttämättä sisälly joukkoon S. Jos joukko sisältää suurimman alkion eli maksimin, on se myös joukon supremum. Supremum on yksikäsitteinen, jos se on olemassa.


title: Supremum

text: Reaaliluvuille on tyypillistä, että ylhäältä rajoitetun epätyhjän reaalilukujen joukon osajoukon supremum on "aina" olemassa, ja tämä ns. täydellisyysominaisuus erottaa reaalilukujen joukon esimerkiksi rationaalilukujen joukosta.


title: Supremum

text: Ylärajan määritelmä. Olkoon formula_1.


title: Supremum

text: Reaaliluku E on joukon S yläraja , jos ja vain jos kaikille formula_2 pätee x ≤ E.


title: Supremum

text: Joukko S on ylhäältä rajoitettu jos ja vain jos jokin reaaliluku on sen yläraja.


title: Supremum

text: Supremumin määritelmä. Olkoon edelleen formula_1.


title: Supremum

text:
Luku E formula_4 on joukon S supremum eli pienin yläraja,
jos ja vain jos se on pienin joukon S ylärajoista eikä mikään pienempi reaaliluku ole joukon S yläraja.


title: Supremum

text: Tällöin merkitään E = sup(S). Siis joukolla S on supremum ja kyseinen supremum on E.


title: Supremum

text: E = sup(S) formula_5


title: Supremum

text: 1) E ≥ x kaikilla x formula_6 S eli E on joukon S yläraja.


title: Supremum

text: 2) E ≤ M kaikilla joukon S ylärajoilla M.


title: Supremum

text: Siis vielä sanallisesti: Reaaliluku E on joukon S supremum jos ja vain jos E on suurempi tai yhtäsuuri kaikkia joukon S alkioita ja E on pienempi tai yhtäsuuri kaikkia muita joukon S ylärajoja.


title: Supremum

text:
Jos epätyhjällä joukolla S on olemassa supremum, se on yksikäsitteinen. Joukolla voi siis olla enintään yksi supremum.
Todistus. Olkoon sup(S) = E ja sup(S) = E2. Siis E2 on joukon S eräs yläraja. Tällöin supremumin määritelmän nojalla E ≤ E2. Samoin saadaan E2 ≤ E. Siis E = E2.


title: Supremum

text:
Reaalilukujen joukossa on voimassa täydellisyysaksiooma:
Jos joukko formula_7 on epätyhjä ja se on ylhäältä rajoitettu, on joukolla S supremum eli pienin yläraja joukossa formula_8. Epätyhjä tarkoittaa, että joukon S täytyy sisältää ainakin yksi reaaliluku. Siis jos joukko S on ylhäältä rajoitettu, niin sup(S) on olemassa.


title: Supremum

text: Jos joukko S sisältää suurimman alkion eli maksimin, on se joukon S supremum.


title: Supremum

text:
Rationaalilukujen joukossa täydellisyysaksiooma ei ole voimassa. Esimerkiksi joukko
formula_9
on ylhäältä rajoitettu, mutta sillä ei ole rationaalilukujen joukossa pienintä ylärajaa. Sen sijaan reaalilukujen joukossa sen pienin yläraja eli supremum on formula_10.


title: Supremum

text: Joukon suurimman alkion eli maksimin on kuuluttava joukkoon kun taas supremumin ei tarvitse kuulua joukkoon. Siis jos supremum on olemassa, se ei välttämättä kuulu joukkoon S. Jos joukko S sisältää suurimman alkion eli maksimin, on se joukon S supremum.


title: Supremum

text: Jos formula_11 ja maxS on olemassa niin maxS = sup(S).


title: Supremum

text: Todistus. Olkoon olemassa maxS = E.


title: Supremum

text: 1)E on joukon S yläraja eli kaikilla x formula_12 S pätee x ≤ E.


title: Supremum

text: 2)Koska E formula_6 S niin E ≤ sup(S). Toisaalta 1):n nojalla E on joukon S yläraja. Siis E ≥ sup(S). Siis E = sup(S).


title: Supremum

text: Ajatellaan negatiivisten reaalilukujen joukkoa, johon nolla ei kuulu. Kyseisellä joukolla ei ole suurinta alkiota sillä jokaiselle osajoukon alkiolle on aina olemassa toinen, suurempi alkio. Siis jokaiselle x formula_14 on olemassa x/2 formula_14, jolle x < x/2. Jokainen reaaliluku joka on suurempi tai yhtäsuuri kuin nolla on yläraja negatiivisten reaalilukujen joukolle. Siis nolla on negatiivisten reaalilukujen joukon pienin yläraja eli supremum. Siis negatiivisten reaalilukujen joukolla on supremum mutta ei suurinta alkiota eli maksimia.


title: Supremum

text: Yksinkertaisessakin tapauksessa supremumin määritelmän soveltaminen on melko työlästä. Seuraavien lauseiden avulla supremumia voidaan tutkia yksinkertaisemmalla tavalla.


title: Supremum

text: Lause 1. Olkoon E = sup(S) ja formula_16 > 0. Tällöin on olemassa x formula_6 S, jolle x > E - formula_16


title: Supremum

text: Lause 2. Olkoon S formula_19 ja E formula_20. Tällöin E = sup(S) jos ja vain jos


title: Supremum

text: 1) E on joukon S yläraja. Siis x ≤ E kaikilla x formula_12 S.


title: Supremum

text:
2) Kaikille formula_22 > 0 formula_23 x formula_12 S, jolle x > E - formula_16
Supremum osoitetaan jollakin seuraavista tavoista tilanteesta riippuen:


title: Supremum

text: a) Jos joukossa S näyttäisi olevan suurin alkio E, osoitetaan kohdat:


title: Supremum

text: 1) E formula_26 S.


title: Supremum

text: 2) x ≤ E kaikille x formula_6 S.


title: Supremum

text: Tällöin maxS = sup(S).


title: Supremum

text: b) Jos joukko S on ylhäältä rajoitettu, mutta joukossa ei ole suurinta alkiota, osoitetaan kohdat:


title: Supremum

text: 1) x ≤ E kaikille x formula_6 S, jolloin E on S:n eräs yläraja.


title: Supremum

text: 2) E - formula_16 ei ole S:n yläraja. Siis E on ylärajoista pienin.


title: Supremum

text: Tällöin E = sup(S).


title: Supremum

text: c) Osoitetaan, että joukko ei ole ylhäältä rajoitettu näyttämällä, että joukossa on mielivaltaisen suuria lukuja. Siis joukosta löytyy mielivaltaisesti valittua rajaa suurempia lukuja.


title: Infimum

text: Järjestetyn joukon T osajoukon S infimum eli suurin alaraja on joukon T alkio, joka on suurin kaikista osajoukon S kaikkia alkioita pienemmistä tai yhtä suurista alkioista. Infimum ei välttämättä kuulu osajoukkoon S. Jos joukko sisältää pienimmän alkion eli minimin, on se myös joukon infimum. Infimum on yksikäsitteinen, jos se on olemassa.


title: Infimum

text: Reaalilukujen joukon osajoukoille infimum määritellään joskus miinus äärettömyydeksi, jos se ei ole olemassa. Tällöin saatetaan sanoa, että kaikille reaalilukujoukoille on yksikäsitteinen infimum.


title: Infimum

text:
Jos formula_1 on järjestetty joukko, niin sen infimumia merkitään symbolilla
formula_2, formula_3 tai formula_4.
Vähenevän lukujonon formula_5, jolle siis formula_6, infimumia voi merkitä symbolilla
formula_7.


title: Infimum

text: Alarajan määritelmä. Olkoon formula_8.


title: Infimum

text: Reaaliluku e on joukon S alaraja , jos ja vain jos kaikille formula_9 pätee x ≥ e.


title: Infimum

text: Joukko S on alhaalta rajoitettu jos ja vain jos jokin reaaliluku on sen alaraja.


title: Infimum

text: Infimumin määritelmä. Olkoon edelleen formula_8.


title: Infimum

text:
Luku e formula_11 on joukon S infimum eli suurin alaraja,
jos ja vain jos se on suurin joukon S alarajoista eikä mikään suurempi reaaliluku ole joukon S alaraja.


title: Infimum

text: Tällöin merkitään e = inf(S). Siis joukolla S on infimum ja kyseinen infimum on e.


title: Infimum

text: e = inf(S) formula_12


title: Infimum

text: 1) e ≤ x kaikilla x formula_13 S eli e on joukon S alaraja.


title: Infimum

text: 2) e ≥ m kaikilla joukon S alarajoilla m.


title: Infimum

text: Siis vielä sanallisesti: Reaaliluku e on joukon S infimum jos ja vain jos e on pienempi tai yhtäsuuri kaikkia joukon S alkioita ja e on suurempi tai yhtäsuuri kaikkia muita joukon S alarajoja.


title: Infimum

text:
Jos epätyhjällä joukolla S on olemassa infimum, se on yksikäsitteinen. Joukolla voi siis olla enintään yksi infimum.
Todistus. Olkoon inf(S) = e ja inf(S) = e2. Siis e2 on joukon S eräs alaraja. Tällöin infimumin määritelmän nojalla e ≥ e2. Samoin saadaan e2 ≥ e. Siis e = e2.


title: Infimum

text: Jos inf(S) on olemassa niin joukko S on alhaalta rajoitettu. Jos joukko S sisältää pienimmän alkion eli minimin, on se joukon S infimum.


title: Infimum

text: Joukon pienimmän alkion eli minimin on kuuluttava joukkoon kun taas infimumin ei tarvitse kuulua joukkoon. Siis jos infimum on olemassa, se ei välttämättä kuulu joukkoon S. Jos joukko S sisältää pienimmän alkion eli minimin, on se joukon S infimum.


title: Infimum

text: Jos formula_14 ja minS on olemassa niin minS = inf(S).


title: Infimum

text: Todistus. Olkoon olemassa minS = e.


title: Infimum

text: 1)e on joukon S alaraja eli kaikilla x formula_15 S pätee x ≥ e.


title: Infimum

text: 2)Koska e formula_13 S niin e ≥ inf(S). Toisaalta 1):n nojalla e on joukon S alaraja. Siis e ≤ inf(S). Siis e = inf(S).


title: Infimum

text: Yksinkertaisessakin tapauksessa infimumin määritelmän soveltaminen on melko työlästä. Seuraavien lauseiden avulla infimumia voidaan tutkia yksinkertaisemmalla tavalla.


title: Infimum

text: Lause 1. Olkoon e = inf(S) ja formula_17 > 0. Tällöin on olemassa x formula_13 S, jolle x < e + formula_17


title: Infimum

text: Lause 2. Olkoon S formula_20 ja e formula_21. Tällöin e = inf(S) jos ja vain jos


title: Infimum

text: 1) e on joukon S alaraja. Siis x ≥ e kaikilla x formula_15 S.


title: Infimum

text:
2) Kaikille formula_23 > 0 formula_24 x formula_15 S, jolle x < e + formula_17
Infimum osoitetaan jollakin seuraavista tavoista tilanteesta riippuen:


title: Infimum

text: a) Jos joukossa S näyttäisi olevan pienin alkio e, osoitetaan kohdat:


title: Infimum

text: 1) e formula_27 S.


title: Infimum

text: 2) x ≥ e kaikille x formula_13 S.


title: Infimum

text: Tällöin minS = inf(S).


title: Infimum

text: b) Jos joukko S on alhaalta rajoitettu, mutta joukossa ei ole pienintä alkiota, osoitetaan kohdat:


title: Infimum

text: 1) x ≥ e kaikille x formula_13 S, jolloin e on S:n eräs alaraja.


title: Infimum

text: 2) e + formula_17 ei ole S:n alaraja. Siis e on alarajoista suurin.


title: Infimum

text: Tällöin e = inf(S).


title: Infimum

text: c) Osoitetaan, että joukko ei ole alhaalta rajoitettu näyttämällä, että joukossa on mielivaltaisen pieniä lukuja. Siis joukosta löytyy mielivaltaisesti valittua rajaa pienempiä lukuja.


title: Polysynteettinen kieli

text: Polysynteettiset kielet inkorporoivat lekseemejä kompositionaalisiksi yhdyssanoiksi. Se tarkoittaa, että yksi tällainen sana sisällöltään vastaa muiden kielten kokonaista lausetta. Erilaiset lekseemit ja morfeemit, sanat ja sanankaltaiset liitteet, yhdistetään eli inkorporoidaan yhdeksi yhdyssanaksi, jonka osat voivat olla jopa eri sanaluokista. Polysynteettisiä kieliä ovat esimerkiksi inuktitut, grönlanti ja ketšua.


title: Polysynteettinen kieli

text: Afrikka


title: Polysynteettinen kieli

text: Siperia ja Pohjois-AmerikkaKeski-Amerikka:Etelä-Amerikka


title: Polysynteettinen kieli

text: KaukasusTyynenmeren seutu


title: Lekseemi

text: Lekseemi tarkoittaa leksikaalisia morfeemeja. Lekseemi käsittää kaikki sanan taivutusmuodot.


title: Lekseemi

text: Lekseemi on sanaston perusyksikkö, sanan (merkityksineen) ja koko sen paradigman abstraktio, yleensä annettu sanan perusmuodossa (nominatiivi, infinitiivi). Esimerkiksi muodot "kirjoittakaa", "kirjoittaisimme" ja "kirjoititko" edustavat kaikki lekseemiä "kirjoittaa"; toisaalta "vasta"-sanan eri merkitykset (1. vihta, koivun lehdellisistä oksista kerätty kimppu; 2. adverbi juuri, vastikään) ovat eri lekseemejä.


title: Mordred

text: Mordred tai Modred (walesin kielellä Medraut) on kuvitteellinen henkilö ja yksi pyöreän pöydän ritareista, joka esiintyy kuningas Arthuriin liittyvissä legendoissa. Hän on petturi, joka taistelee Arthuria vastaan Camlannin taistelussa. Arthur surmaa taistelussa Mordredin, mutta haavoittuu myös itse kuolettavasti.


title: Mordred

text: Arthur ja Mordred ovat sukulaisia, lähteistä riippuen joko eno ja sisarenpoika tai isä ja poika, tai joskus jopa molempia. Yleensä Mordred esiintyy kirjallisuudessa aviottomana poikana, joka on syntynyt Arthurin ja tämän sisarpuolen Morgausen välisen sukurutsauksen yhteydessä.


title: Mordred

text: Mordred liittyi varhain kuningas Arthurista kerrottuihin tarinoihin. Geoffrey Monmouthilaisen teoksessa "Historia Regum Britanniae" hänellä on jo tuttu petturin rooli. Mordredin sukurutsainen alkuperä sen sijaan on ilmeisesti myöhempää perua. Maloryn mukaan Mordred saa alkunsa, kun Arthur makaa sisarpuolensa Morgausen kanssa tietämättä, että he ovat sukulaisia.


title: Mordred

text: Marion Zimmer Bradley käytti tätä tarinanosaa hyväkseen luodessaan romaaninsa "Avalonin usvat". Hän vain vaihtoi Morgausen Morgaineen ja tilaisuudeksi rituaalin, joka päättyi seremonialliseen aktiin. Itse rituaali oli osa Arthurin kuninkaaksi vihkimistä ja sitä johti Avalonin ylipapitar Viviane, jonka juonittelusta tämä sukurutsa juuri aiheutui.


title: Oleellinen infimum

text: Oleellinen infimum on joukon tai funktion suurin alaraja, jonka alittavien arvojen joukko on nollamittainen.


title: Oleellinen infimum

text:
Funktion oleellisen infimumin muodollinen määritelmä reaalilukujen joukolla: Olkoon formula_1 täydellinen mitta-avaruus ja formula_2 mitallinen funktio formula_3. Funktion formula_2 oleellinen infimum on
formula_5.


title: Oleellinen infimum

text:
Joukon oleellisen infimumin muodollinen määritelmä: Olkoon kolmikko formula_6 Lebesguen mitan mitta-avaruus. Joukon formula_7 oleellinen infimum on
formula_8.


title: Oleellinen infimum

text: Jos funktion tai joukon oleellinen infimum on äärellinen, sanotaan, että se on oleellisesti alhaalta rajoitettu.


title: Lancelot

text: Lancelot, joka tunnetaan myös nimillä Sir Lancelot tai Lancelot du Lac, on kuvitteellinen henkilö, joka esiintyy kuningas Arthuriin liittyvissä legendoissa. Lancelot on yksi pyöreän pöydän ritareista, ja toisen merkittävän ritarin, Galahadin, isä.


title: Lancelot

text: Lancelot kuvataan yleensä vahvimpana ja luotetuimpana Arthurin ritareista. Hän auttaa Arthurin loistaviin voittoihin, mutta on myös osittain syypää Arthurin tuhoon, sillä Lancelotin ja kuningatar Guineveren rakkaussuhde särkee Arthurin hovin yhtenäisyyden. Rakkaus Guinevereen myös estää Lancelotia löytämästä Graalin maljaa.


title: Lancelot

text: Lancelot ei tiettävästi esiinny Pyöreän pöydän tarujen alkuperäisissä walesilaisissa versioissa, vaan on tullut mukaan tarustoon vasta Ranskassa.


title: Robert McLiam Wilson

text: Robert McLiam Wilson (s. 1964 Belfastissa) on irlantilainen kirjailija. Hänen kirjojaan on käännetty 15 eri kielelle ja ne ovat usein olleet suositumpia käännöksinä kuin alkuperäiskielellä. Hän on myös tehnyt useita televisiodokumentteja BBC:lle. McLiam on naimisissa ja asuu Belfastissa."Ripley Bogle" voitti Rooney Prize -palkinnon (1989), The Hughes Prize -palkinnon (1989), The Betty Trask Prize -palkinnon (1990) ja The Irish Book Award -palkinnon (1990).


title: Leukippos

text: Leukippos (, 400-luku eaa.) oli kreikkalainen esisokraatikkoihin lukeutunut filosofi. Hän oli atomismin isä. Atomismin mukaan kaikki maailmankaikkeudessa koostui katoamattomista, jakamattomista elementeistä, joita kutsuttiin atomeiksi.


title: Leukippos

text: Leukippos syntyi Miletoksessa tai Abderassa. Jotkut kuitenkin sanovat hänen syntyneen Eleassa, sillä hänen filosofiansa liittyy elealaisten filosofiaan. Hän oli elealaisen Zenonin, Empedokleen ja joonialaiseen koulukuntaan kuuluneen Anaksagoraan aikalainen.


title: Leukippos

text: Leukippokselta ei ole säilynyt kirjoituksia, jotka voitaisiin varmasti laittaa hänen nimiinsä. Hänen kirjoituksensa näyttävät sulautuneet myöhemmin yhteen hänen kuuluisimman oppilaansa Demokritoksen töiden kanssa. Jälkeenpäin ei ole mahdollista erottaa yhtään asiaa, joissa heidän voitaisiin katsoa olleen eri mieltä. Hänen maineensa jäi kokonaan hänen näkemyksensä systematisoineen Demokritoksen maineen alle. Diogenes Laertioksen mukaan Epikuros jopa epäili Leukippoksen historiallisuutta. Aristoteles ja Theofrastos kuitenkin selkeästi antoivat hänelle kunnian atomismin keksimisestä.


title: Leukippos

text: Diogeneen mukaan hän ajatteli, että kaikkeus on rajaton ja muutos on jatkuvaa kaikkien asioiden muuttuessa toisikseen. Kaikkeus koostuu sekä tyhjyydestä että kappaleista eli atomeista ja niiden muodostamista isommista kappaleista. Muutos on jatkuvaa liikettä, jossa kappaleet putoavat, kieppuvat ja törmäilevät tyhjyydessä ja synnyttävät sillä tavalla olemassa olevat maailmat. Tähdet ovat syntyneet liikkeessä ja syttyneet sen vuoksi tuleen. Maa on syntynyt, kun atomit ovat pakkautuneet yhteen keskelle.


title: Theano

text: Theano (, 500–400-luku eaa.) oli yksi harvoja naisia, jotka vaikuttivat antiikin ajan matematiikassa ja filosofiassa. Hänen isänsä, orfilainen filosofi ja lääkäri, oli Pythagoraan innokas tukija. Theano oli ensin Pythagoraan oppilaana ja myöhemmin tämän vaimo. Kerrotaan, että Pythagoras oli tuolloin n. 60-vuotias, ja Theano vielä nuori. Heillä oli kolme tytärtä nimiltään Arignote, Myia ja Damo. Kerrotaan, että Pythagoras uskoi Damolle kaikki salaisuutensa, eikä tämä suostunut paljastamaan niitä äärimmäisessä köyhyydessäkään, vaan vei ne mukanaan hautaan.


title: Theano

text: Theano johti pythagoralaista koulua Pythagoraan kuoleman jälkeen. Hänen ansiotaan ovat sellaiset keksinnöt kuin kultainen leikkaus ja kultainen suorakulmio.


title: Peter Paul Rubens

text:
Pieter Pauwel (Peter Paul) Rubens (28. kesäkuuta 1577 Siegen, Westfalen, Saksa – 30. toukokuuta 1640 Antwerpen) oli flaamilainen taiteilija, jota pidetään yhtenä Euroopan suurimmista taidemaalareista. Hän oli barokin pääedustajia. Rubens oli elinaikanaan hyvin menestyksekäs taiteilija. Muotokuvamaalarina hän oli niin suosittu, että hän joutui palkkaamaan joukon apulaisia ateljeehensa.
Hänen pääavustajansa, Antoon van Dyck, kehittyi itsekin merkittäväksi taiteilijaksi.


title: Peter Paul Rubens

text: Rubens tunnetaan erityisesti alastomista, nykykäsityksen mukaan ylipainoisista naisistaan, joiden iho on kuvattu erittäin elävästi. Rubensin aistilliseen ja elämäniloiseen tyyliin vaikuttivat italialaiset taiteilijat, etenkin Tizian. Työt olivat tyypillistä barokkia. Hän maalasi myös maisemia ja muotokuvia.


title: Peter Paul Rubens

text: Rubens syntyi Siegenissä, Westfalenissa, Saksassa, protestanttisen lakimiehen perheeseen, joka oli paennut Antwerpenistä uskonnollista ahdasmielisyyttä. Isän kuoleman jälkeen Rubens palasi äitinsä kanssa Antwerpeniin ja otti katolisen kasteen. Uskonto oli näkyvässä osassa hänen myöhemmässä tuotannossaan.


title: Peter Paul Rubens

text: Maailmanmies Rubens maalasi monille Euroopan hoveille, mm. Mantovan herttualle ja Ranskan kuningashuoneelle.


title: Peter Paul Rubens

text: Kielitaitoisena ja sulavakäytöksisenä miehenä hän toimi myös diplomaattina. Sekä Espanjan kuningas Filip IV että Englannin kuningas Kaarle I löivät hänet ritariksi. Vuonna 1629 Rubens matkusti Englantiin neuvottelemaan lähettiläiden vaihdosta Englannin ja Espanjan välillä. Neuvottelut johtivat rauhansopimukseen vuonna 1630.


title: Peter Paul Rubens

text: Rubens kuoli Antwerpenissa, Belgiassa (silloisessa Espanjan Alankomaissa).


title: Pyhä-Häkin kansallispuisto

text: Pyhä-Häkin kansallispuisto sijaitsee Saarijärvellä, Keski-Suomen maakunnan pohjoisosassa. Kansallispuiston pinta-ala on 13 km², Natura 2000 -alueen koko on 20,4 km². Kansallispuisto perustettiin 1956 ja sitä laajennettiin 1982. Alueen metsien ensimmäiset suojelutoimet aloitettiin jo 1912. Kansallispuistoa suunniteltiin perustettavaksi 1930-luvun lopulla, mutta sotavuodet keskeyttivät nämä hankkeet. Valtiolle (kruunulle) Pyhä-Häkin kansallispuiston maa-alue oli siirtynyt jo 1800-luvun isossajaossa liikamaiden peruuttamisen yhteydessä.


title: Pyhä-Häkin kansallispuisto

text: Puisto tunnetaan ikimetsästä, iäkkäimmät puut ovat 1500-luvun lopulta. Alueesta puolet on suota. Siellä on yli 80 kääpälajia. Merkittyjä polkuja on 14 kilometriä. Puistossa käy keskimäärin 13 000–15 000 kävijää vuosittain, joista 15 prosenttia ulkomaalaisia. Ylläpitokustannukset ovat 20 000 euroa vuodessa.


title: Loitsu

text: Loitsut ovat lausuttujen, kuiskattujen, ajateltujen tai laulettujen sanojen ketjuja, joilla on tarkoitus vaikuttaa tapahtumien kulkuun tai aikaansaada jotain tapahtumaan yliluonnollisesti. Loitsut luetaan muistista tai loitsukirjoista, ja tätä kutsutaan loihtimiseksi, loitsuamiseksi tai manaamiseksi. Myös kiroaminen on loihtimista. Kiroamisella pyritään toisen vahingoittamiseen elämässä tai jopa elämän jälkeen.


title: Loitsu

text: Loitsut ovat perinteisesti liittyneet moniin uskontoihin, esimerkiksi Euroopan vanhoihin uskontoihin. Kristinuskon levittyä Eurooppaan ei-kristillisistä loitsuista tuli noituuden eräs merkki. Kuitenkin myös kristinuskoon on kuulunut pakanallisia loitsuja muistuttavia toimituksia, kuten pahojen henkien ulos manaaminen.


title: Loitsu

text: Manaaminen on jonkun pahan loihtimista pois. Esimerkiksi paha henki, joka oli tunkeutunut ihmiseen, saatettiin uskomuksen mukaan manata pois.


title: Loitsu

text: Loitsijoiden keskuudessa on useita kantoja siitä, mikä saa loitsut toimimaan. Yksi kanta on se, että Jumalan, jumalten tai henkiolentojen avunanto antaa loitsulle sen voiman. Toiset ovat sitä mieltä, että loitsun nimenomaan erottaa rukouksesta se, ettei siinä vedota ulkopuolisiin voimiin vaan loitsijan oma henkinen voima saa aikaan toivotun muutoksen. Kolmannet väittävät, että loitsija ohjaa maailmassa kulkevia energiavirtoja. Nykyaikana yleinen käsitys on se, että loitsulla on lumevaikutus: se vaikuttaa, koska loitsija uskoo sen voimaan. Jos ihminen uskoo kokeneensa valkoista magiaa hän saa lumevaikutuksen seurauksena positiivisia tunteita ja taas uskoessaan kokeneensa mustaa magiaa hän saa plasebovaikutuksen seurauksena negatiivisia tunteita.


title: Loitsu

text: Suomalaisia ja Karjalaisia loitsuja tunnetaan muistiinmerkittyinä paljon, useimmat niistä kalevalamittaisia. Suomalaisen loitsun eräs perustyyppi perustuu loihdittavan kohteen alkuperän eli synnyn tuntemiseen ja julkilausumiseen. Uskottiin, että jos jonkun asian, esimerkiksi vihollisen, raudan, veren tai pedon myyttinen alkuperä ja kehitys nykymuotoonsa asti tunnetaan, sitä voidaan myös tällä tiedolla hallita.


title: Isaak II Angelos

text: Isaak II Angelos (1156 – 1204) oli Angelos-sukuinen Bysantin keisari vuosina 1185–1195 ja uudelleen vuosina 1203–1204. Hänen hallituskaudellaan valtakunnan ongelmat kärjistyivät ja keskusvallan heikkeneminen kiihtyi.


title: Isaak II Angelos

text: Isaak julistettiin keisariksi Andronikos I Komnenoksen hirmuvallan jälkeen vuonna 1185. Hänen valtakautensa alkoi lupaavasti sillä että hän löi normannit Sisiliassa. Toisaalla hänellä ei ollut yhtä paljon onnea. Kypros riistäytyi valtakunnan hallinnasta Isaak Komnenoksen johdolla. Vuonna 1186 bulgarit ja serbit kapinoivat koventuneen verotuksen johdosta. Seuraavana vuonna kapinallisia vastaan lähetetty Aleksis Branas petti keisarin ja yritti vallata Konstantinopolin, mutta hänen lyötiin. Bulgaarit irrottautuivat Bysantista ja perustivat uudelleen Bulgarian valtakunnan.


title: Isaak II Angelos

text: Vuonna 1189 keisari Fredrik I Barbarossa pyysi lupaa viedä kolmannen ristiretken joukot valtakunnan maiden läpi pyhään maahan. Lupa annettiin, ja ristiretkeläiset kohtelivat Bysanttia kuin valloitettua maata.


title: Isaak II Angelos

text: Kun Isaak oli sotaretkellä vuonna 1195 hänen vanhempi veljensä Aleksios julistautui keisariksi. Isaak sokaistiin ja hänen vietiin vangiksi Konstantinopoliin.


title: Isaak II Angelos

text: Kahdeksan vuoden vankeuden jälkeen hänet nostettiin taas valtaistuimelle neljännen ristiretken uhatessa Konstantinopolia. Todellinen valta oli kuitenkin hänen pojallaan Aleksios IV:llä. Isaak kuoli vain kuusi kuukautta tämän jälkeen.


title: Merjan kieli

text: Merjan kieli oli suomalais-ugrilaiseen kieliryhmään kuulunut kieli. Merjalaiset, jotka tuhat vuotta sitten asuivat nykyisen Moskovan tienoilla, sulautuivat jo 1500-luvulla slaaveihin ja omaksuivat heidän kielensä. Joidenkin lähteiden mukaan merjaa puhuttiin vielä 1700-luvulla nykyisten Ivanovon, Kostroman ja Jaroslavlin seuduilla. Tästä kuitenkaan ei ole pitäviä todisteita.


title: Merjan kieli

text:
Merja, kuten myös sukukielet muroma ja metserä kokivat saman kohtalon slaavien ekspansion aikoihin 1000–1200-luvuilta lähtien. Vaikka kielellisesti nämä kansat ovatkin sulautuneet jo täysin venäläisiin, on heistä jäänyt muistoksi lukuisia paikannimiä. Esimerkkeinä näistä nimistä on esitetty Moskvajoki eli Moskova (”moskainen”), Volga (”valkoinen”) ja Seliger-järvi (”selät”). Volga- ja Moskvajoen etymologioista on tosin muitakin teorioita.
Merjan kielen asema suomalais-ugrilaisessa kieliryhmässä on kiistelty. Aikaisemmin merjaa pidettiin volgansuomalaisena kielenä, mutta nykyisin sen on esitetty olleen läheisempää sukua itämerensuomalaisille ja saamelaisille kielille. Professori Jevgeni Helimskin mielestä merja polveutui varhaiskantasuomea vastaavasta kielestä, jota hän kutsuu suomalais-ugrilaisten kielten luoteisryhmän kantakieleksi.


title: Merjan kieli

text: Vaikka tutkijoiden käytössä ei ole säilynyt merjalaisia tekstejä, Ukrainan tiedeakatemian tutkija O. B. Tkatšenko julkaisi vuonna 1985 merjan kielen rekonstruktion, joka perustui paikannimistöön ja Keski-Venäjän murresanastoon. Suurin osa Tkatšenkon johtopäätöksistä on hyvin epävarmoja. Merjan kieltä ovat paikannimistön pohjalta pyrkineet rekonstruoimaan myös Arja Ahlqvist ja A. K. Matvejev. 1990-luvun lopussa Helsingin yliopiston suomalais-ugrilaisella laitoksella oli merjalaisalueen nimistöön keskittynyt tutkimushanke.


title: Maissihiutaleet

text: Maissihiutaleet ovat aamiaismuroja, jotka tehdään sekoittamalla keitettyä maissia sokerin, suolan ja vitamiinien kanssa, kaulimalla ohueksi ja paahtamalla. Maissihiutaleet nautitaan kylmän maidon kanssa. Maissihiutaleet keksi Will Kellogg vuonna 1894 ravinnoksi erään parantolan potilaille.


title: Skagerrakin taistelu

text: Skagerrakin taistelu (, ) oli ensimmäisen maailmansodan laajin meritaistelu. Se oli myös sodan ainoa taistelu, jossa käytettiin taistelulaivoja täysimittaiseen sodankäyntiin toisiaan vastaan. Taistelu käytiin Pohjanmerellä Skagerrakin salmen suulla Jyllannin länsipuolella yhden vuorokauden aikana alkaen 31. toukokuuta 1916. Siihen osallistuivat Saksan avomerilaivasto ("Hochseeflotte", 99 alusta) amiraali Reinhard Scheerin johdolla ja Britannian taistelulaivasto ("Grand Fleet", 151 alusta) laivastoamiraali Sir John Jellicoen johdolla. Taistelun taustalla oli saksalaisten suunnitelma, jolla yritettiin houkutella brittiläinen taisteluristeilijäosasto Saksan laivaston sukellusveneiden ja päävoimien tuhottavaksi. Seurauksena kuitenkin oli Grand Fleetin ja Hochseeflotten päävoimien yhteenotto.


title: Skagerrakin taistelu

text: Molemmat osapuolet väittivät voittaneensa taistelun. Britit menettivät selvästi enemmän laivoja ja miehiä, mutta saksalaisten harhautussuunnitelma epäonnistui. Taistelu päättyi saksalaisten perääntymiseen brittien ylivoiman tieltä. Taistelu myös osoitti, että Saksan laivasto ei kykenisi karkaamaan brittien sulkemalta Pohjanmereltä Pohjois-Atlantille, joten strategisessa mielessä taistelua on usein päädytty pitämään brittien voittona.


title: Skagerrakin taistelu

text: Saksan Hochseeflotte oli brittiläiseen vastustajaansa verrattuna pahasti alivoimainen. Tästä syystä saksalaiset yrittivät heikentää vihollisensa laivastoa sukellusvenesodalla ja harhautusoperaatioilla. Royal Navyn perinteenä oli erittäin aggressiivinen sodankäynti, joten saksalaiset uskoivat voivansa provosoida vihollisensa lähettämään aluksiaan huolellisesti valmisteltuun ansaan. Britit puolestaan yrittivät pitää Hochseeflotten Pohjanmerelle pussitettuna, jotta se ei pääsisi Atlantille brittiläisen merenkulun kimppuun.


title: Skagerrakin taistelu

text: Saksalaisten suunnitelmana oli lähettää omat taisteluristeilijät suorittamaan harhautushyökkäys Pohjanmerellä. Tarkoitus oli houkutella amiraali David Beattyn johtamat brittiläiset taisteluristeilijät saksalaisten sukellusveneiden ja taistelulaivojen tuhottavaksi. Tämä olisi Royal Navylle' suuri menetys, joka tasoittaisi laivastojen voimasuhteita. Menetettyään nopeat taisteluristeilijänsä brittien olisi myös vaikeampi seurata Saksan laivaston liikkeitä, ja Hochseeflottella olisi tällöin ehkä mahdollisuuksia livistää Pohjois-Atlantille. Saksan laivaston johto ei aavistanut, että Royal Navyn tiedustelupalvelu "Room 40" oli saanut haltuunsa saksalaisia koodikirjoja, joiden avulla se tulkitsi vaivattomasti 28. toukokuuta sieppaamansa koodatun radioviestin. Viesti paljasti, että saksalaiset valmistelivat suurta merioperaatiota. Operaatiota torjumaan lähetettiin välittömästi sekä amiraali Beattyn taisteluristeilijät tukikohdastaan Edinburghin läheltä, että Sir John Jellicoen komentama, taistelulaivoista koostuva Grand Fleetin päävoima pohjoisemmasta Scapa Flow'n tukikohdasta. Molemmilla osastoilla oli mukanaan myös suuri määrä kevyempiä aluksia. Britit ohittivat tappioita kärsimättä saksalaisten sotasuunnitelmaan kuuluneet sukellusvenelinjat ennen kuin sukellusveneet olivat edes ehtineet paikalle.


title: Skagerrakin taistelu

text: Väärinymmärrettyjen tiedustelutietojen vuoksi britit alkoivat kuitenkin kuvitella, että amiraali Scheer taistelulaivoineen oli vielä satamassa, josta hän todellisuudessa oli lähtenyt jo 30. toukokuuta. Beattyn taisteluristeilijät etenivät etelään tiedusteluosastona. Perässä tulevat Jellicoen taistelulaivat hidastivat vauhtia polttoainetta säästääkseen, ja odottivat uusia tietoja vihollisen liikkeistä. Samaan aikaan saksalaiset etenivät pohjoiseen. Heidänkin taisteluristeilijänsä, joita komensi amiraali Franz von Hipper, kulkivat pääjoukon edellä harhautussuunnitelman mukaisesti. Saksan ja Britannian laivastot olivat törmäyskurssilla toisistaan tietämättä.


title: Skagerrakin taistelu

text: Meritaistelu alkoi 31. toukokuuta, kun saksalaisten ja brittiläisten taisteluristeilijöiden mukana kulkeneet, tiedustelutehtävissä olleet kevyet risteilijät havaitsivat toisensa ja avasivat tulen. Varsinainen taistelu käynnistyi vähän ennen kello neljää iltapäivällä, kun brittiläiset taisteluristeilijät aloittivat hyökkäyksen kohti saksalaisia taisteluristeilijöitä.


title: Skagerrakin taistelu

text:
Amiraali Beatty yritti edetä kohti etelää estääkseen von Hipperin paluun tukikohtaansa Saksaan. Samalla von Hipper väisti alkuperäistä harhautussuunnitelmaa soveltaen kaakkoon, jotta Beatty houkuteltaisiin taistelemaan Saksan avomerilaivaston päävoimia vastaan. Tämän vetäytymistaistelun aikana Beattyn osastolle kävi huonosti: saksalainen "Von Der Tann" ampui täyslaidallisen kohti brittiläistä "HMS Indefatigablea", joka irtautui rivistöstä ja upposi suuren räjähdyksen jälkeen. Seurauksena oli katastrofi: 1 019 miehistön jäsentä kuoli, vain kaksi pelastui. Noin 25 minuuttia myöhemmin "Derfflinger" osui yhteislaukauksella "HMS Queen Maryyn", joka räjähti ja katkesi: vain yhdeksän miestä 1 284 hengen miehistöstä jäi henkiin. Tuhot osoittivat, että brittien taisteluristeilijät olivat aivan liian heikosti panssaroituja. Britit olivat otaksuneet, että taisteluristeilijät välttyisivät pahoilta osumilta nopeutensa turvin, mutta tämä paljastui toiveajatteluksi. Tuhoista tyrmistynyt Beatty lausui kuuluisat sanat: "It seems that something is wrong with our bloody ships today" (suom. "näissä helkkarin laivoissa taitaa olla tänään jotain vikaa").
Beattyn lippulaiva "HMS Lion" kärsi sekin pahoja vaurioita. Beatty käski lähes tuhotun osastonsa kääntymään poispäin Saksan laivastosta ja lähtemään kohti pohjoista, jossa "Grand Fleet" oli valmiina. Beattyn vetäytymistä suojasivat kontra-amiraali Horace Hoodin komentamat alukset.


title: Skagerrakin taistelu

text:
Samaan aikaan amiraali Sir John Jellicoe lähetti kolme taisteluristeilijää auttamaan Beattyn vetäytymistä. Noin klo 17.35 aikohin taisteluristeilijät aloittivat tulituksen von Hipperin aluksia kohti ja vaurioittavat pahasti "Lützowia". Taisteluristeilijät osuvat myös kahteen kevyeen risteilijään, "Wiesbadeniin" ja "Pillauhiin". Jellicoen suunnitelmat perustuivat osittain vääriin tiedustelutietoihin. Hän yritti myöhemmin siirtää laivansa parempiin asemiin Saksan avomerilaivaston päävoimia vastaan, jotta hän olisi saanut katkaistua saksalaisten perääntymisyhteydet tukikohtiinsa. Tämä olisi antanut briteille mahdollisuuden tuhota saksalaiset merellä.
Saksalaisten avomerilaivastoa oli vastassa brittien sota-alusten noin 14 kilometriä pitkä rivistö, mutta saksalaiset päättivät silti jatkaa taistelua. Heti ensimmäiseksi saksalaiset "Derfflinger" ja "Lützow" upottivat kontra-amiraali Hoodin lippulaivan "HMS Invinciblen". Saksan laivaston komentaja, amiraali Reinhard Scheer aavisti vaaran, ja hän päätti irrottaa omat aluksensa, jotta niillä olisi vielä mahdollisuus päästä pakoon. Jellicoe huomasi tilanteen ja yritti jälleen estää saksalaisten vetäytymisen.


title: Skagerrakin taistelu

text: Voittaakseen aikaa ja odottaessaan Saksan laivaston pääosan saapumista apuun amiraali Scheer käski keveimpiä aluksiaan, kuten hävittäjiä ja torpedoveneitä, sekä von Hipperin taisteluristeilijöitä hyökkäämään brittien kimppuun. Scheer onnistui pakenemaan pimeyden suojassa, mutta hänen voimansa kärsivät suuria menetyksiä. Linjalaiva (ts. dreadnought-kautta edeltäneen ajan vanhentunut taistelulaiva) "Pommern" upposi brittien torpedon osuttua siihen. Kevyet risteilijät "Frauenlob" ja "Rostock" saivat osumia ja upposivat. Taistelulaiva "Posen" katkaisi kahtia "Elbingin". Myös taisteluristeilijä "Lützow" piti hylätä, ja saksalaiset upottivat sen myöhemmin torpedolla, jotta alus ei olisi joutunut brittien käsiin.


title: Skagerrakin taistelu

text: Meritaistelu loppui yön pimetessä. Saksan laivasto kykeni vielä palaamaan tukikohtia suojaavien miinakenttien läpi. Taistelulaiva "Ostfriesland" kuitenkin vahingoittui ajaessaan miinaan aamulla 1. kesäkuuta.


title: Skagerrakin taistelu

text: Saksassa Skagerrakin taistelua juhlittiin voittona, koska kolme brittien taisteluristeilijää, kolme risteilijää sekä kahdeksan hävittäjää upposivat saksalaisten menettäessä vain yhden vanhentuneen taistelulaivan, yhden taisteluristeilijän, neljä kevyttä risteilijää ja viisi hävittäjää.


title: Skagerrakin taistelu

text: Taistelua juhlittiin voittona myös Britanniassa, jossa järjestettiin suuret valtakunnalliset juhlallisuudet. Jo 2. kesäkuuta Britannian laivasto ilmoitti olevansa taas toimintavalmis Skagerrakin taistelusta huolimatta. Alustappioistaan huolimatta Britannian laivasto oli yhä iskukykyinen ja se pystyi varmistamaan Saksan avomerilaivaston pysymisen eristyksissä kotisatamissaan. Brittien toimintaa taistelun aikana tosin pidettiin huonona, vaikka Jellicoe olikin vähällä aiheuttaa Scheerille suuria tappioita.


title: Meštšeran kieli

text: Meštšeran kieli on muinaisten meštšeralaisten puhuma kuollut suomalais-ugrilainen kieli. Sen puhujat asuivat Keski-Venäjällä sijaitsevalla Meštšoran alangolla.


title: Meštšeran kieli

text: Kielestä ei ole säilynyt muistiinmerkintöjä. Sen arvellaan olleen sukua mordvalaisille kielille. Okajoen seudun paikannimistössä on mahdollisesti meštšeran kieleen palautuvia aineksia. Meštšeralaiset sulautuivat venäläisiin ja tataareihin viimeistään 1600-luvulla ja samalla myös kieli sammui.


title: Polysykliset aromaattiset hiilivedyt

text: Polysykliset aromaattiset hiilivedyt eli PAH-yhdisteet () ovat yhteen liittyneistä aromaattisista renkaista koostuvia hiilivetyjä. PAH-yhdisteitä syntyy, kun orgaaninen aine, esimerkiksi puu, palaa epätäydellisesti. Monet PAH-yhdisteet aiheuttavat syöpää tai mutaatioita.


title: Polysykliset aromaattiset hiilivedyt

text: PAH-yhdisteitä syntyy eniten teollisuudessa, liikenteessä ja muussa energiantuotannossa. Luonnossa PAH-yhdisteitä muodostuu metsäpaloissa ja tulivuorenpurkauksissa. PAH-yhdisteitä voi syntyä myös ruokaan, jos sitä savustetaan, grillataan tai kuivataan. Suuria pitoisuuksia on löydetty etenkin savustetusta kalasta, paahdetusta lihasta ja käristetyistä elintarvikkeista. Keskimäärin ihmiset saavat kuitenkin PAH-yhdisteitä selvästi enemmän tupakasta kuin ruoasta.


title: Polysykliset aromaattiset hiilivedyt

text: Hiiltä ja öljytuotteita käsittelevät työntekijät, kuten teiden päällystäjät, altistuvat usein PAH-yhdisteille. Myös terässulattojen ja hiilielektrodeja käyttävien alumiinitehtaiden sisäilmassa on mitattu korkeita PAH-pitoisuuksia. Englannissa havaittiin jo vuonna 1775, että noki aiheutti nuohoojille kivespussin syöpää.


title: Polysykliset aromaattiset hiilivedyt

text: PAH-yhdisteitä eristetään kivihiilitervasta, mutta niitä voidaan myös valmistaa laboratoriossa yksinkertaisemmista yhdisteistä.


title: Polysykliset aromaattiset hiilivedyt

text: PAH-yhdisteet ovat usein tasomaisia, bentseenirenkaista koostuvia yhdisteitä. Bentseenirenkaat ovat yleensä sulautuneet yhteen kuten naftaleenissa, mutta niitä voi yhdistää myös yksinkertainen sidos kuten bifenyylissä.


title: Polysykliset aromaattiset hiilivedyt

text:
PAH-yhdisteet ovat kiinteitä aineita, eivätkä ne liukene veteen. Koska PAH-yhdisteet ovat myös hyvin pysyviä, ne kerääntyvät maaperään ja vajoavat vesistöissä sedimentteihin.
Monet PAH-yhdisteet ovat karsinogeenejä tai mutageenejä, eli ne aiheuttavat syöpää tai mutaatioita. Tällaiset yhdisteet voivat tuottaa hiirelle kasvaimen muutamassa kuukaudessa, jos niitä pannaan tämän iholle pienikin määrä. Syöpää eivät oikeastaan aiheuta itse PAH-yhdisteet vaan näiden aineenvaihduntatuotteet. Elimistö pyrkii yleensä muuttamaan PAH-yhdisteen vesiliukoisemmaksi, jotta se poistuisi helpommin. Esimerkiksi yleinen karsinogeeni bentso(a)pyreeni hapettuu entsyymin avulla dioliepoksidiksi. Dioliepoksidi voi reagoida DNA:n kanssa, mikä aiheuttaa mutaatioita. Lopulta solu ei pysty enää jakautumaan normaalisti.


title: Polysykliset aromaattiset hiilivedyt

text: Ilman maanvaihtoa polysyklisiä aromaattisia hiilivetyjä on vaikea poistaa maaperästä. Apuna on käytetty lahottajasieniä, erityisesti valkolahoa. Tähän on syynä se, että erityisesti nämä sienet kykenevät hajottamaan puun ligniiniä erittämiensä solunulkoisten entsyymien avulla. Valittava sieni määräytyy sen mukaan, miten se saa maaperästä ravintoa ja sietää ekologista kilpailua sekä maan raskasmetalleja. Toistaiseksi on lupaavia sienilajeja löytynyt orvakoiden, kaulussienten ja karvaslakkien kladeista.


title: Muroman kieli

text: Muroma oli suomalais-ugrilaiseen kieliryhmään kuulunut kieli. Muromalaiset asuivat nykyisen Vladimirin alueella, Oka-joen varrella. Alueen Murom-niminen kaupunki on saanut myös nimensä muromien mukaan. Muromat sulautuivat slaaveihin jo keskiajalle tultaessa.


title: Kalteva taso

text: Kalteva taso on fysiikassa yksi yksinkertaisiksi koneiksi nimitetyistä systeemeistä. Kaltevaa tasoa voi käyttää avuksi nostettaessa esinettä alemmalta tasolta ylemmälle. Tällöin voiman ei tarvitse olla niin suuri kuin pystysuoraan nostettaessa, vaikka työntömatka kasvaakin. Tehty työ on yhtä suuri kummassakin tapauksessa, ellei oteta huomioon kitkan vaikutusta.


title: Kalteva taso

text: Kaltevalla tasolla olevaan kappaleeseen kohdistuva painovoima "mg" voidaan jakaa pinnan suuntaiseen ja sitä vastaan kohtisuoraan komponenttiin. Pintaa vastaan kohtisuora komponentti on suuruudeltaan "mg" cos α, missä m on kappaleen massa, g painovoiman kiihtyvyys ja α pinnan kaltevuuskulma. Tämän komponentin vaikutuksen kuitenkin kumoaa pinnan antama tukivoima, minkä vuoksi painovoimasta jää vaikuttamaan vain sen pinnan suuntainen komponentti, suuruudeltaan "mg" sin α.


title: Kalteva taso

text:
Kaltevalla tasolla oleva kappale on tasapainossa, kun pinnan suuntaisesti kohti sen yläpäätä vaikuttava voima ("F") on yhtä suuri kuin kappaleen painon pinnan suuntainen komponentti:
Tällöin tämän voiman suhde kappaleen painoon on sama kun pinnan korkeuden suhde sen pituuteen eli sen kaltevuuskulman sini.


title: Kalteva taso

text: Jos sen sijaan voima vaikuttaa vaakasuoraan, kannan suuntaisesti, kappale on tasapainossa, kun tämän voiman suhde kappaleen painoon on yhtä suuri kuin pinnan korkeuden suhde sen kantaan eli kaltevuuskulman tangentti.


title: Kalteva taso

text: Jos kaltevalla tasolla olevaan kappaleeseen ei vaikuta muita voimia kuin sen paino, pinnan antama tukivoima ja kitka, se saa kiihtyvyyden


title: Kalteva taso

text: missä μ on kappaleen ja pinnan välinen kitkakerroin. Kappale lähtee siis liikkeelle, mikäli kaltevuuskulman sini on suurempi kuin kosini kerrottuna kitkakertoimella.


title: Millennium Falcon

text: Millennium Falcon on avaruusalus kuvitteellisessa "Tähtien sota" -maailmassa. Alus on muunneltu versio corellialaisesta YT 1300F -kevytrahtialuksesta. Sen kapteenina toimii Corelliasta tuleva salakuljettaja Han Solo ja perämiehenä hänen wookiee-ystävänsä Chewbacca. Se on "Tähtien sota" -universumin nopeimpia aluksia. "Millennium Falcon" on esiintynyt elokuvissa "Tähtien sota" (1977), "Imperiumin vastaisku" (1980), "Jedin paluu" (1983), "" (2015), "" (2017) ja "Solo: A Star Wars Story" (2018).


title: Millennium Falcon

text: Han Solo voitti "Millennium Falconin" omistukseensa Lando Calrissianilta korttipelissä nimeltä sabacc. Alkuperäisessä "Tähtien sodassa", Obi-Wan Kenobi ja Luke Skywalker palkkaavat Hanin viemään heidät sekä Kuolemantähden piirustuksia mukanaan kantavat droidit C-3PO:n ja R2-D2:n "Falconilla" Alderaaniin. Kun "Falcon" joutuu Kuolemantähden vetosäteen kaappaamaksi, he piiloutuvat aluksen lattian alla oleviin salakuljetuslokeroihin, jotta heitä ei löydettäisi. Kun Kuolemantähden vetosäde oli deaktivoitu ja seurue saapui Kapinaliiton tukikohtaan Yavin 4:lle, Han ottaa palkkionsa ja lähtee, mutta palaa myöhemmin auttamaan Lukea Kuolemantähden tuhoamisessa.


title: Millennium Falcon

text: "Imperiumin vastaiskussa" Han, Chewbacca, Leia ja C-3PO pakenevat "Falconilla" jääplaneetta Hothilta ja joutuvat taisteluun Imperiumin laivastoa vastaan. He pakenevat planeetta Bespinin yllä leijuvaan Pilvikaupunkiin, missä Darth Vader vangitsee Hanin ja luovuttaa hänet Boba Fettille. Lando Calrissian auttaa muita pakenemaan Pilvikaupungista ja lähtee "Falconilla" selvittämään Hanin sekä Fettin palkkaajan, hutt Jabban, olinpaikkaa. Calrissian toimii "Falconin" lentäjänä myös "Jedin paluussa" Nien Nunbin kanssa ja aikomuksenaan tuhota Endorin metsäkuuta kierätävä toinen Kuolemantähti. Alus vahingoittuu vahingossa, kun sen pyöreä lautasantenni osuu yhteen Kuolemantähden putkista. Taistelun lopussa Lando ja muut onnistuvat tuhoamaan Kuolemantähden.


title: Millennium Falcon

text: "The Force Awakensissa", joka sijoittuu 30 vuotta "Jedin paluun" jälkeen, "Falcon" oli jokin aika sitten varastettu Hanilta ja Chewbaccalta ja useiden välikäsien kautta päättynyt aavikkoplaneetta Jakkulla asuvan romukauppias Unkar Pluttin haltuun. Romunkerääjä Rey ja entinen iskusotilas Finn varastavat "Falconin" paetakseen Ensimmäisen ritarikunnan hyökkäystä, ja estääkseen astromekaanikkodroidi ￼￼BB-8￼￼:aa päätymästä näiden käsiin. Myöhemmin "Falcon" joutuu suuremman rahtialus "Eravanan" kaappaamaksi, jonka lentäjinä toimivat Han ja Chewbacca itse. He ottavat "Falconin" jälleen komentoonsa ja pakenevat rikollisryhmiltä, joille Han oli veloissa. Han suostuu vastentahtoisesti auttamaan Reytä ja Finniä viemään BB-8:n takaisin Vastarinnalle. Hanin kuoltua Tähdentappajatukikohdan taistelussa, Rey, Chewbacca ja R2-D2 matkustavat aluksella meriplaneetta Ahch-Tolle löytääkseen Luken.


title: Millennium Falcon

text: "The Last Jedissa" "Falcon" oli yhä Ahch-Tolla. Kun Rey oli kuullut Lukelta totuuden Ben Solon kääntymisestä Kylo Reniksi, hän lähtee Chewbaccan ja R2-D2:n kanssa kohtaamaan Ensimmäisen ritarikunnan. Ritarikunnan seurattua Vastarinnan eloonjääneitä mineraaliplaneetta Craitille, Chewbacca ohjaa aluksen houkutellakseen TIE-hävittäjät peräänsä Craitin luoliin, Reyn ampuessa hävittäjät alas tykeillä. Taistelun jälkeen eloonjääneet pakenevat Craitilta "Falconilla".


title: Millennium Falcon

text: Alkuperäisessä "Tähtien sodassa" Han sanoo "Falconin" lentäneen Kesselin reitin läpi "alle 12 parsekissa". Koska parsekki on pituuden yksikkö, eikä ajan, tälle on annettu useita selityksiä. Käsikirjoituksen neljännessä luonnostelmassa, Obi-Wan Kenobi "reagoi Solon typerään yritykseen tehdä heihin vaikutus selvästi väärällä tiedolla". "Star Wars Legends" -jatkumossa, Kesselin reitti on Kessel-planeetalle vievä tie The Maw’n mustien aukkojen rykelmän läpi, jota salakuljettajat käyttävät arvokkaiden mausteiden salakuljettamiseen. Ja Hanin kehuskelu viittaa aluksen kykyyn liikkua lähempänä mustia aukkoja ja siten lyhentää matkan kestoa. DVD-version kommentaarissa, Lucas kommentoi, että "Tähtien sodan" universumissa hyperavaruudessa matkustaessa on navigoitava varovasti, jotta ei törmää tähtiin, planeettoihin, asteroideihin tai muihin esteisiin. Ja koska pitkään matkaa ei voi tehdä suoraan yhteen suunaan, "nopein" alus on se, joka kykenee lentämään "suorinta reittiä".


title: Multatuli

text: Eduard Douwes Dekker (2. maaliskuuta 1820 Amsterdam – 19. helmikuuta 1887 Ingelheim, Saksa), salanimeltään Multatuli, oli alankomaalainen siirtomaavirkamies ja kirjailija.


title: Multatuli

text: Douwes Dekker oli alankomaalaisen merikapteenin poika; isä toivoi hänestä kauppiasta. Hän päätti kuitenkin lähteä Alankomaiden hallinnoimaan Indonesiaan, ensin Jaavalle ja myöhemmin Molukeille. Hän havaitsi siirtomaavallan toiminnassa paljon moittimisen varaa. Palattuaan kotimaahansa hän kirjoitti salanimellään satiirisen kriittisen teoksen "Max Havelaar". Tämä nimi on sittemmin tullut tunnetuksi Reilun kaupan tavaramerkkinä.


title: Multatuli

text: Nimimerkki Multatuli on tiettävästi johdettu latinan sanoista ”Olen kärsinyt kovasti” – huolimatta kovasti suomalaista muistuttavasta ulkoasustaan.


title: Suomen Keskustanuoret

text: Keskustanuoret on Suomen Keskustan poliittinen nuorisojärjestö, joka perustettiin vuonna 1945. Alun perin järjestö toimi nimellä Maaseudun Nuorten Liitto (MNL). Tämä kuitenkin vaihdettiin Nuoren Keskustan Liitoksi (NKL) Maalaisliiton vaihdettua nimensä Keskustapuolueeksi. Vuoden 2005 liittokokouksessa Nuoren Keskustan Liitto vaihdettiin Keskustanuoriksi, joka oli vähitellen vakiintunut arkikielessä nuorisojärjestön kutsumanimeksi.


title: Suomen Keskustanuoret

text: Keskustanuorten jäsenet ovat automaattisesti myös keskustan jäseniä. Tämä menettelytapa poikkeaa joidenkin muiden poliittisten nuorisojärjestöjen tavasta toimia. Jäsenmäärältään Keskustanuoret on Suomen suurin poliittinen nuorisojärjestö. Poliittisten nuorisojärjestöjen jäsenten laskutavoissa on tosin paljon eroavaisuuksia.


title: Suomen Keskustanuoret

text: Järjestö perustettiin Salossa 30. kesäkuuta vuonna 1945. Nimi oli tuolloin Maaseudun Nuorten Liitto. Maalaisliitolla oli ollut aiemmin nuorisotoimikuntia ja osa MNL:n piireistä oli käynnistänyt toimintansa jo muutamia kuukausia ennen järjestön perustamista. Ensimmäisenä puheenjohtajana toimi kansanedustaja Johannes Virolainen.


title: Suomen Keskustanuoret

text: Emopuolue pelkäsi aluksi MNL:n olevan haitaksi puolueen yhtenäisyydelle ja se haluttiin nähdä emopuoluetta tukevana organisaationa. Tällaisena se sitten toimikin Suomen tuolloin tulenarassa poliittisessa tilanteessa. MNL tuki aluksi vaaleissa oman puolueen vanhempia ehdokkaita ennemmin kuin tarjosi nuorille väylää päättäjien tehtäviin.


title: Suomen Keskustanuoret

text: Ensimmäisessä poliittisessa periaateohjelmassaan vuonna 1952 huolehdittiin nuorten muuttamisesta pois maalta ja hahmoteltiin "ihmisen yhteiskuntaa", joka rakentuisi vauraista maalaiskylistä ja puutarhamaisista kaupungeista.


title: Suomen Keskustanuoret

text: Myöhemmin 1960-luvulle saavuttaessa MNL:n toiminta alkoi laajentua kasvukeskuksiin. Yhteiskunta kaupungistui vauhdilla ja muutokseen piti reagoida. Vuonna 1965 kun emopuolue vaihtoi nimensä Keskustapuolueeksi, Maaseudun Nuorten Liitosta tuli Nuoren Keskustan Liitto.


title: Suomen Keskustanuoret

text: 1960-luvun lopulla ja 1970-luvulla Keskustanuoret suuntautui yleisemmäksi poliittiseksi nuorisojärjestöksi. Yhteiskunnassa vallitseva ilmapiiri näkyi Keskustanuorissa vihreiden arvojen nousuna. Öljykriisin uhatessa ja liikennemäärien kasvaessa kampanjoitiin mm. henkilöautoliikenteen rajoittamiseksi. NKL laati heti nimenmuutoksensa jälkeen uuden nuorisopoliittisen ohjelman, mutta jo muutaman vuoden kuluttua havaittiin tarpeelliseksi uudistaa ohjelmia. Tampereella 1968 pidetyssä liittokokouksessa hyväksyttiin päätöslauselmia, jotka viitoittivat tietä “vihreän aallon vuosikymmenelle”. Määritelmän mukaan vihreän aallon tehtävänä oli “luoda yhteiskunta, jossa jokaisella on mahdollisuus tietoon, työhön ja keskinäiseen rakkauteen”. Uusi ohjelmatyö aloitettiin lokakuussa 1969, jolloin asetettiin Risto Volasen johtama ohjelmatoimikunta. Sen työtä jatkoi elokuussa 1970 nimetty uusi ohjelmatoimikunta, jota johti Arvo Jäppinen. Toimikunnan sihteerinä oli Seppo Niemelä ja muina jäseninä Pentti Jussila, Mauno Koivisto, Pekka Mäkelä, Sauli Pyyluoma, Olli Saari, Olavi Suutari ja Olli-Pekka Väänänen. Ohjelmaluonnosta käsiteltiin sen jälkeen liiton johtokunnassa ja valtuuskunnassa. Ennen liittokokousohjelmaluonnos kiersi kentällä järjestökäsittelyssä. Ohjelma hyväksyttiin lopullisesti kesäkuun 1971 ylimääräisessä liittokokouksessa Tuunaansaaren leirintäalueella Punkaharjulla. Uudessa ohjelmassa korostettiin tasa-arvon toteutumista, desentralisaatiopolitiikkaa ja ihmisyyttä taloudellisten arvojen rinnalla. Syksyllä 1972 johtokunta asetti jälleen uuden ohjelmatoimikunnan, jota johti Paavo Väyrynen ja jonka muina jäseninä olivat Pertti Seiskari , Iikka Vehkalahti, Toivo Pihlajaniemi, Markku Luotonen ja Seppo Niemelä. Toimikunnan valmistelemaa lähinnä alue- ja ympäristöpoliittista ohjelmaa oli tarkoitus käyttää rinnan vuoden 1971 ohjelman kanssa. Ohjelmajulistus “vihreämpään yhteiskuntaan” hyväksyttiin yksimielisesti Ellivuoren leirintäalueella 9.-10.kesäkuuta 1973 pidetyssä ylimääräisessä liittokokouksessa.


title: Suomen Keskustanuoret

text: Paavo Väyrynen arvosteli 1970-luvun alussa puoluetta aatteellisen linjan hämärtymisestä ja siitä, että taloudelliselle kasvulle on annettu liian keskeinen asema yhteiskuntapolitiikassa.


title: Suomen Keskustanuoret

text: NKL kannatti presidentinvaaleissa Urho Kekkosta ja liittoutui ennemmin vasemmiston kuin oikeiston nuorisojärjestöjen kanssa. Keskustanuoret osallistuivat kommunistisille nuorisofestivaaleille ja idänsuhteita ylläpidettiin aktiivisesti.


title: Suomen Keskustanuoret

text: Kun nuorison politisoituminen laimeni 1970-luvun lopussa, NKL hyötyi tilanteesta. Kilpailijat olivat vaikeuksissa ja välit vasemmistoon heikkenivät. Järjestö sopeutui maaseudun rakennemuutokseen, jonka seurauksena enää neljännes jäsenistöstä toimi maa- ja metsätalouden piirissä. Nuorisojärjestö ajoi Paavo Väyrysen keskustapuolueen puheenjohtajaksi. Vihreät aatteet pysyivät yhä suunnitelmissa. Keskustanuoret vastustivat Vuotoksen allasta ja ydinvoimaa. Puhuttiin "Vihreästä Aallosta" järjestön sisällä.


title: Suomen Keskustanuoret

text: 1980-luvulla Neuvostoliitto osoitti hajoamisen merkkejä. NKL asettui hieman empien kannattamaan EY:hyn liittymistä. Liberalismi tuli mukaan keskusteluun Olli Rehnin johtamassa järjestössä etenkin kymmenluvun lopulla. Vuonna 1990 NKL:stä tuli maailman liberaalinuorten jäsen. Lisäksi NKL liittyi Euroopan liberaalinuoriin. Entiset itäiset kontaktit vaihtuivat läntisiksi. Nuorisokulttuurissa tapahtui muutoksia ja vuosikymmeniä suurta suosiota nauttineet kesätapahtumat alkoivat kärsiä osanottajapulasta. Uusien nuorisoa aktivoivien toimintatapojen löytäminen osoittautui vaikeaksi yksilöllisyyttä korostavassa maailmassa. Jäsenmääräkin laski runsaaseen 30 000:een.


title: Suomen Keskustanuoret

text: Internetin yleistyminen on muuttanut poliittisia kampanjoita lyhytkestoisemmiksi tempauksiksi. 2000-luvun poliittisia kysymyksiä Keskustanuorissa ovat olleet mm. kriittisyys Nato-jäsenyyttä kohtaan sekä vaatimukset toimista ilmastonmuutoksen hillitsemiseksi. Jäsenmäärä jatkoi yhä laskuaan, mutta 60-vuotisjuhlaansa viettäessään vuonna 2005 järjestö oli vielä 17 000 jäsenellään Suomen suurin poliittinen nuorisojärjestö.


title: Suomen Keskustanuoret

text: 2014 Keskustanuoret arvioivat jäsenmääräksi noin 10 000. Useat keskustanuorten puheenjohtajista ovat myöhemmin nousseet merkittäviin yhteiskunnallisiin asemiin.


title: Kari Jalonen

text: Kari Jalonen (s. 6. tammikuuta 1960 Oulu) on jääkiekkovalmentaja, joka valmentaa NLA:ssa pelaavaa SC Berniä. Hän toimi vuosina 2014–2016 Suomen maajoukkueen päävalmentajana. Jalosella on takanaan myös menestyksekäs ura pelaajana.


title: Kari Jalonen

text: Kari Jalonen on voittanut yhteensä 11 Suomen mestaruutta, joista 4 päävalmentajana, 3 apuvalmentajana ja 4 pelaajana. Lisäksi hän on voittanut Sveitsin-mestaruuden valmentajana.


title: Kari Jalonen

text: Kari Jalonen aloitti kiekkoilijan uransa Oulussa Kärppien joukkueessa. Kärppien kakkoskentän keskushyökkääjänä, hänen laitahyökkääjänään pelasi Pekka Arbelius, ja he pääsivät myös MM-kisoihin 1981 Kärppien mestaruuskauden päätteeksi.


title: Kari Jalonen

text: Seuraavaksi kaudeksi Kari Jalonen sai Kärppien ykköskentän johtamisen vastuun Mikko Leinosen siirryttyä NHL:ään. Jalosen maajoukkueuran huipennuksena voi pitää kotikisoja 1982, jolloin hän johti Leijonien ykköskentällistä, jossa pelasivat laitahyökkääjinä Reijo Leppänen ja Jari Kurri sekä puolustajana muun muassa Tapio Levo. Joukkue jäi niukasti mitalisarjan ulkopuolelle.


title: Kari Jalonen

text: Kolmen vuoden aikana Jalonen keräsi 96 ottelussa 144 pistettä ja sai kutsun NHL:ään Calgary Flamesin riveihin kaudeksi 1982–1983. Kaudeksi 1983–1984 hänet siirrettiin Edmonton Oilersiin, mutta koska Jalonen ei onnistunut vakiinnuttamaan paikkaansa NHL:ssä, hän palasi Suomeen kaudeksi 1984–1985. Joukkueeksi oli vaihtunut Helsingin IFK. Kovin odotuksin kauteen lähtenyt IFK jäi pudotuspelien ulkopuolelle, joten paluu Ouluun oli edessä. Odotuksiin nähden epäonnistuneen kauden (18 pistettä 21 ottelussa) jälkeen Kärpissä peli loksahti kohdilleen, ja mies oli taas entisensä. Kaudella 1985–1986 Jalonen keräsi 54 pistettä 36 ottelussa. Seuraava kausi meni Jaloselta nappiin: 93 pistettä on edelleen SM-liigan yhden kauden piste-ennätys. Jalonen pelasi ennätyskaudellaan 44 runkosarjan ottelussa.


title: Kari Jalonen

text: Pelaajana Kari Jalonen voitti viisi Suomen mestaruutta, joista yhden Kärpissä ja neljä Turun Palloseurassa. Mestaruuksien lisäksi hän sai yhden hopean ja kolme pronssia. Jalosella on hallussaan SM-liigan runkosarjan yhden kauden piste- (29+64=93 pistettä) ja syöttöennätykset (64 syöttöä) kaudelta 1986–1987 ja pudotusopelien kaikkien aikojen piste-ennätys 38+77=115 94 ottelussa. Jalosen seurat SM-liigassa olivat Kärpät (1978–1982, 1983–1984 ja 1985–1987), HIFK (1984–1985), TPS (1988–1993) ja Rauman Lukko (1993–1994). SM-liigan tähdistökentälliseen hänet valittiin vuosina 1987 ja 1989.


title: Kari Jalonen

text: NHL:ssä Kari Jalonen pelasi vuosina 1982–1984 edustaen Calgary Flamesia ja Edmonton Oilersia. Suomen jääkiekkomaajoukkueessa hän pelasi 152 ottelua ollen mukana muun muassa kuusissa MM-kisoissa ja Kanada-cupissa.


title: Kari Jalonen

text: Kari Jalonen on yksi SM-liigan menestyneimpiä valmentajia. Hän on voittanut kolme Suomen-mestaruutta apuvalmentajana sekä neljä mestaruutta päävalmentajana.


title: Kari Jalonen

text: Kausina 1998–1999, 1999–2000 ja 2000–2001 Jalonen toimi kultaa voittaneessa Turun Palloseurassa Hannu Jortikan kakkosvalmentajana.


title: Kari Jalonen

text: Päävalmentajaksi Oulun Kärppiin Kari Jalonen siirtyi kaudeksi 2004–2005, ja heti ensimmäisellä kaudella tuloksena oli Suomen-mestaruus. Seuraavalla kaudella Kärpät saavutti pronssia, ja kausina 2006–2007 ja 2007–2008 Kärpät voitti Jalosen valmennuksessa jälleen mestaruuden.


title: Kari Jalonen

text: Kaudeksi 2008–2009 Jalonen siirtyi HIFK:n päävalmentajaksi. Jalosen kolmannella valmennuskaudella 2010–2011 HIFK voitti kultaa kukistettuaan finaalisarjassa Espoon Bluesin.


title: Kari Jalonen

text: Jalosen valmennusuran seuraava etappi oli KHL-liigassa pelaava venäläisseura Torpedo Nižni Novgorod. Hän valmensi joukkuetta puolitoista kautta, joulukuuhun 2012 asti. Vuonna 2013 hän aloitti toisen KHL-joukkueen, Lev Prahan päävalmentajana.


title: Kari Jalonen

text: Kesällä 2013 Jalonen valittiin Suomen jääkiekkomaajoukkueen päävalmentajaksi. Hänen pestinsä alkoi 1. kesäkuuta 2014 ja päättyi kevään 2016 MM-kisoihin.


title: Kari Jalonen

text: Kaudella 2016-2017 Jalonen valmensi Sveitsin National League A:ssa pelavaa SC Berniä. Joukkue voitti Sveitsin-mestaruuden. Lokakuun lopussa 2017 Jalonen solmi Bernin kanssa vuoteen 2020 asti ulottuvan jatkosopimuksen.


title: Kari Jalonen

text: Suomen Jääkiekkomuseo aateloi Kari Jalosen Suomen Jääkiekkoleijonaksi numerolla 123.


title: Kari Jalonen

text:
Pelaajana
Päävalmentajana


title: Kari Jalonen

text: Kari Jalosen perheeseen kuuluu lääkäripuoliso Johanna ja kaksi täysi-ikäistä lasta.


title: Panathenaia

text: Panathenaia (, , ”Kaikkien ateenalaisten juhla”) oli antiikin Ateenassa vuosittain vietetty juhla, joka oli omistettu Athene Poliaalle. Sitä vietettiin Hekatombaion-kuun 28. päivän ympärillä eli nykyisen heinä-elokuun aikoihin. Panathenaia oli Ateenan vanhin ja tärkein juhla, ja siihen kuului musiikki-, runous- ja urheilukilpailuita sekä uhritoimituksia.


title: Panathenaia

text: Panathenaia-juhlaa vietettiin kahdessa muodossa. Joka neljäs vuosi vietettiin kahdeksanpäiväistä "Suurta Panathenaiaa", johon kuului enemmän kilpailuita sekä suurempi juhlakulkue. Kaksi tai kolme päivää kestänyttä "Pientä Panathenaiaa" vietettiin väliin jääneinä kolmena vuonna.


title: Panathenaia

text: Panathenaia-juhla juhlisti Athenen syntymäpäivää, joka sijoitettiin joskus Hekatombaion-kuun 28. päivään. Tuolloin jumalatar oli myytin mukaan syntynyt Zeuksen päästä. Yleensä Athenen syntymäpäivää vietettiin kuitenkin myös jokaisen attikalaisen kalenterin kuukauden kolmantena päivänä, joten Hekatombaion 28. saattoi olla omistettu myös jumalattaren voitolle gigantomakhiassa. Juhla oli Ateenan tärkein, koska Athene oli kaupungin suojelijatar. Koska juhla sijoittui attikalaisen kalenterin ensimmäiseen kuukauteen, se juhlisti samalla uuden vuoden alkamista ja vuodenkiertoa.


title: Panathenaia

text: Juhlan alkuperäinen nimi oli "Athenaia" (), ja se oli hyvin vanhaa alkuperää. Ateenalaisille itselleen se oli yhtä vanha kuin kaupunki itse, ja perinteen mukaan sen olisi pannut alulle kaupungin myyttinen kuningas Erekhtheus (tai Erikhthonios) 729 vuotta ennen vuonna 776 eaa. järjestettyjä ensimmäisiä Olympian kisoja. Tämän vuoksi juhla oli omistettu Athenen lisäksi myös Erektheukselle. Sen jälkeen kun Theseus yhdisti Attikan kylät yhdeksi Ateenan kaupunkivaltioksi, juhlan nimeksi tuli "Panathenaia". Yhdistämisen itsensä kunniaksi hieman ennen Panathenaiaa, Hekatombaion-kuun 16. päivä, järjestettiin Synoikia-juhla, joka voidaan nähdä Panathenaian esijuhlana.


title: Panathenaia

text: Panathenaia-juhla uudistetiin vuonna 566/565 eaa. Tuolloin perustettiin Suuri Panathenaia ja siihen kuuluneet Panathenaian kisat. Erilaisia kilpailuja oli kuulunut ohjelmaan jo aikaisemminkin, mutta nyt kisat mallinnettiin Olympian kisoja ja muita panheellenisiä kisoja esikuvana käyttäen. Uudistuksen pani alulle joko Peisistratos tai toisten tietojen mukaan samaan aikaan arkonttina toiminut Hippokleides. Peisistratoksen vuonna 546 eaa. alkaneella tyrannikaudella sekä tämän poikien Hippiaan ja Hipparkhoksen aikana juhlaa laajennettiin edelleen. Mukaan otettiin muun muassa Homeroksen runosäkeiden lausunta, minkä myötä myös Homeroksen eeposten tekstimuoto vakiinnutettiin. Perikleen aikana vuonna 446 eaa. mukaan otettiin musiikkikilpailut.


title: Panathenaia

text: Roomalaisella kaudella Panathenaia-juhla siirrettiin kevääseen, mahdollisest jotta se osuisi yksiin 19.–23. maaliskuuta vietetyn Minervalle omistetun Quinquatrus-juhlan kanssa. Panathenaia-juhlaa järjestettiin aina noin vuoteen 410 jaa. saakka.


title: Panathenaia

text: Juhlassa Athenea kunnioitettiin paitsi uhrein myös pukemalla tämä vuosittain uuteen juhla-asuun, peplokseen, kulttikuvansa kautta. Vaate sopi lahjaksi siksikin, että Athene oli monen muun ohella myös käsityötaitojen jumaluus. Myyteissä kulttikuvan pukemisen peplokseen katsottiin saaneen alkunsa Kekropsin tyttären Aglauroksen toimiessa Athenen papittarena.


title: Panathenaia

text: Perinteisen käsityksen mukaan peploksia olisi ollut yksi, jonka kutoivat Ateenan ylhäisiä sukuja edustaneet naiset ("ergastinai") ja "arrheforoi"-tytöt Athenen papittarien ohjauksessa. Usein esiintyy myös tulkinta, jonka mukaan peplos olisi vaihdettu vain Suuressa Panathenaiassa joka neljäs vuosi. Uudemman tutkimuksen mukaan peploksia oli kuitenkin ainakin klassisella kaudella kaksi: suurempi vaihdettiin Suuren Panathenaian yhteydessä ja pienempi vuosittain muina vuosina Pienen Panathenaian yhteydessä. Suuremman kutoivat ammattimaiset miespuoliset kutojat, ja sen sivujen pituus oli jopa 4–8 metriä. Se otettiin käyttöön oletettavasti Salamiin taistelun jälkeen noin 474/470 eaa., ja siksi se oli purjeen kokoinen. Pienemmän kutoivat naiset ja tytöt, ja sen koko vastasi tavallista vaatetta.


title: Panathenaia

text: Peploksen kutominen alkoi noin yhdeksän kuukautta aiemmin Khalkeia-juhlassa. Kumpikin peploksista oli koristeltu koruompelella, joka esitti Athenen voittoa Enkeladoksesta sekä muita gigantomakhian tapahtumia. Koristelu oli värikäs, ja siinä käytettiin ainakin sinistä, keltaista ja purppuraa. Pohjakangas oli sahraminkeltainen. Sekä peploksen koristelu että sen yhdistäminen purjeeseen kuvaavat selvästi Athenen ja Ateenan voittoa vihollisistaan.


title: Panathenaia

text: Suuri Panathenaia () oli juhlan laajennettu versio, joka perustettiin vuonna 566/565 eaa. Panathenaia-juhla vietettiin suurena joka neljäs vuosi, aina olympiadin 3. vuonna. Se laajensi juhlan kahdeksan päivän pituiseksi. Suureen Panathenaiaan kuului enemmän kilpailuja kuin Pieneen Panathenaiaan. Samoin juhlien kohokohta eli Hekatombaion-kuun 28. päivänä järjestetty juhlakulkue oli paljon suurempi.